RITUAL JAMASAN WONTEN ING PAGUYUBAN PENGHAYAT KEPERCAYAAN TERHADAP TUHAN YANG MAHA ESA SASTRA JENDRA HAYUNINGRAT PANGRUWATING DIYU SKRIPSI Dipunajengaken dhateng Fakultas Bahasa dan Seni Universitas Negeri Yogyakarta minangka Jejangkeping Pandadaran Anggayuh Gelar Sarjana Pendidikan Dening Nur Afif Wibowo NIM 10205241065 PROGRAM STUDI PENDIDIKAN BAHASA JAWA FAKULTAS BAHASA DAN SENI UNIVERSITAS NEGERI YOGYAKARTA 2014
PASARUJT]KAN Skripsi kanthi Irah-iratran "Ritual Jamasan wonten ing Paguyuban Penghayat Kepercayaan Terhadap Tuhan Yang Maha Esa Sastra Jendra Hqruningrat Pangnmtating DiW" menika sampun pikantuk pasarujukan dening dosen pernbimbing saha sampun siyaga dipunlajengaken ujian. Yogyakarta,3 Juli 2014 Pembimbing Dr. Suwardi. M.Hum. NIP.19640403 199001 I 004
WEDHARAN Ingkang tapak asma wonten ing ngandhap menika, kula: Nama Nur Afif Wibowo NIM r0205241065 Program Studi Pendidikan Bahasa Jawa Fakultas Bahasa dan Seni Universitas Negeri Yogyakarta medharaken bilih skripsi menika damelan kula piyambak. Sapangertosan kula, wosing skripsi menika beda kaliyan skripsi ingkang sinerat dening tiyang sanes' kajawi bab tartamtu ingkang kula pendhet kangge pamanggih dhasar kanthi njumbuhaken tata cara saha etika panyeratipun. Menawi wedharan menika kabukti boten leres, dados tanggel jawab kula piyambak' Yogyakarta, Juli 2014 Panyerat, Afif Wibowo lv
SESANTI "Ing Lahir Angudi Kardi, Sajroning Batin Angesthi Kersaning Gusti" (anonim) "Mbegegeg ugeg-ugeg sadulita humel-humel" (Ki Lurah Badranaya) v
PISUNGSUNG Alhamdulillah, kula aturaken Dhumateng Gusti Allah Ingkang Maha Agung, skripsi menika kula pisungsungaken dhumateng tiyang sepuh kekalih kula, bapak Warno saha ibu Sarti awit saking panjurung ingkang awujud bea, pandonga saha sih katresnan ingkang tanpa winates. vi
PRAWACANA Puji syukur konjuk dhumateng Gusti Allah SWT ingkang Maha Welas lan Asih, ingkang sampun paring rahmat, hidayah saha inayah saengga skripsi kanthi irah-irahan "Ritual Jamasan Wonten Ing Paguyuban Penghayat Kepercayaan Terhadap Tuhan Yang Maha Esa Sastra Jendra Hayuningrat Pangruwating Diyu" menika saged kaimpun kanthi kalis ing sambekala. Skripsi menika kaserat kangge njangkepi salah satunggaling sarat pikantuk gelar sarjana pendidikan. Skripsi menika kaserat kanthi pambiyantu saking Bapak Dr. Suwardi, M. Hum minangka pembimbing ingkang tansah kanthi sabar saha premati maringi bimbingan tumrap panyerat. Skripsi menika saged rampung anggenipun nyerat amargi awit sampun dipunsengkuyung saking mapinten-pinten pihak. Awit saking menika, panyerat ngaturaken agunging panuwun dhateng: 1. Bapak Prof. Dr. Zamzani, M. Pd. minangka Dekan Fakultas Bahasa dan Seni Universitas Negeri Yogyakarta, 2. Bapak Dr. Suwardi, M. Hum. minangka Pangarsa Jurusan Pendidikan Bahasa Daerah saha minangka dosen pembimbing ingkang paring pambiyantu saha panyengkuyung supados nyekapaken skripsi, 3. Bapak Ibu Dosen Pendidikan Bahasa Daerah ingkang sampun paring kawruh mawarni-warni ingkang murakabi saha staf administrasi jurusan PBD ingkang sampun biyantu babagan administrasi tumrap panyerat, 4. Dewan penguji sadangunipun Ujian Tugas Akhir Skripsi ingkang sampun paring pitedah dhateng panyerat kangge damel skripsi saha ujian saged katampi, 5. KPH Darudriyo Sumodiningrat minangka sesepuh saha Ketua Umum Paguyuban Sastra Jendra Hayuningrat Pangruwating Diyu ingkang sampun paring wejangan saha pangestunipun, 6. KRT Cipta Asmara Adinagoro minangka ketua DPC kabupaten Wonogiri ingkang sampun paring ijin panaliten saha pambiyantu awujud informasi supados saged nyekapaken skripsi menika, vii
7. Bapak Wardoyo saha mas Wiwik Bagus Marsiwi ingkang sampun paring pambiyantu awujud informasi supados saged nyekapaken skripsi menika, 8. Tiyang sepuh kekalih kula Bapak Warno kaliyan Ibu Sarti, saha nimas Kiki Nopitasari, sarta sedaya kulawarga ingkang sampun paring panyengkuyung, pandonga saha pambiyantu, 9. Kanca-kanca kelas B 2010 ingkang tansah paring motivasi, 10. Ibu Sudjiani Hadibowo, saha kanca KKN-PPL Firman mondhol, Agung Bull, mbah Dimun, mbak Abeth, mbak Nita, saha mbak Berta, ingkang sampun paring panglipur saha motivasinipun, 11. Kanca saking Jurusan Pendidikan Bahasa Daerah, sarta sedaya pihak ingkang boten saged panyerat sebataken setunggal mbaka setunggal, ingkang sampun paring donga saha panjurung tumrap panyerat saengga skripsi menika saged kaimpun, Temtu kemawon skripsi menika dereng saged kawastanan sae, jangkep, menapa malih sampurna. Pramila saking menika, sedaya pangandikan menapa dene panyaruwe ingkang tumuju amrih langkung sae, jangkep, saha sampurnaning skripsi menika, tansah katampi kanthi bingahing manah saha atur agunging panuwun. Wasana kanthi raos andhap asor panyerat gadhah pangajap mugi-mugi skripsi menika saged murakabi tumrap pamaos saha panyerat. Yogyakarta, Juli 2014 Panyerat, Nur Afif Wibowo viii
RITUAL JAMASAN WONTEN ING PAGUYUBAN PENGHAYAT KEPERCAYAAN TERHADAP TUHAN YANG MAHA ESA SASTRA JENDRA HAYUNINGRAT PANGRUWATING DIYU Dening: Nur Afif Wibowo NIM 10205241065 SARINING PANALITEN Panaliten menika gadhah ancas kangge ngandharaken (1) lampahing prosesi Ritual Jamasan wonten ing Paguyuban Penghayat Kepercayaan Terhadap Tuhan Yang Maha Esa Sastra Jendra Hayuningrat Pangruwating Diyu, (2) ngandharaken makna simbolik piranti jamasan, (3) ngandharaken paedah saking upacara Ritual Jamasan. ingkang kaginakaken kangge ngempalaken data inggih menika kanthi migunakaken pengamatan berperan serta, wawancara mendalam saha dokumentasi. Piranti ingkang kaginakaken kangge ngempalaken data inggih menika panaliti piyambak ingkang kabiyantu migunakaken piranti kamera, hand phone, buku cathetan, lan laptop. Data dipunanalisis kanthi cara analisis induktif. Data dipunsahaken kanthi cara triangulasi data. Panaliten menika kalebet jinis panaliten kualitatif. Cara Asiling panaliten menika nedahaken bilih (1) lampahing prosesi ritual dipunwiwiti saking cecawis piranti saha papan ingkang badhe dipunginakaken kangge Ritual Jamasan, salajengipun prosesi Ritual Jamasan dipuntindakaken lan dipunpungkasi kanthi meditasi, (2) piranti-piranti ingkang dipunginakaken wonten ing Ritual Jamasan menika nggadhahi simbol-simbol tartamtu ingkang gayut kaliyan pagesangan manungsa lan mujudaken panyuwuwunan saking tiyang ingkang nindakaken Ritual Jamasan menika, mliginipun tumrap warga Paguyuban Sastra Jendra Hayuningrat Pangruwating Diyu menapa dene masyarakat sanesipun, (3) ritual jamsan wonten ing Paguyuban Sastra Jendra Hayuningrat Pangruwating Diyu menika gadhah paedah tumrap warga paguyuban menapa dene masyarakat sanesipun ingkang arupi paedah spiritual, paedah sosial, saha paedah nguri-uri tradhisi. Pamijining Tembung: Ritual Jamasan, Piranti, PSJHPD ix
WOSING ISI IRAH-IRAHAN ... PASARUJUKAN ... PENGESAHAN ... WEDHARAN ... SESANTI ... v PISUNGSUNG ... vi PRAWACANA ... vii SARINING PANALITEN ... WOSING ISI ... x DHAPTAR GAMBAR ... xiii DHAPTAR LAMPIRAN ... xiv BAB I PURWAKA A. Dhasaring Panaliten... 1 B. Wosing Perkawis ... 3 C. Ancasing Panaliten ... 5 D. Paedahipun panaliten... 5 BAB II GEGARAN TEORI A. Kabudayan... B. Folklor... 9 x Kaca i ii iii iv ix 7
C. Upacara Tradhisional ... 11 D. Makna Simbolis... 12 E. Jamasan ... 13 F. Panaliten Ingkang Jumbuh ... 14 BAB III CARA PANALITEN A. Jinising Panaliten... 18 B. Setting Panaliten... C. Sumber Data Panaliten... D. Cara Manggihaken Informan... 20 E. Cara Ngempalaken Data... 1. Pengamatan Berperan Serta... 2. Wawancara Mendalam ... 3. Dokumentasi... 21 3. Dokumentasi... 21 F. Pirantosing Panaliten... G. Caranipun Nganalisis Data... H. Caranipun Ngesahaken Data... BAB IV ASILING PANALITEN SAHA PIREMBAGAN A. Sejarah Paguyuban Sastra Jendra Hayuningrat Pangruwating Diyu... B. Deskripsi Setting Panaliten ... 1. Andharan Ritual Jamasan ... 26 2. Paraga Ritual Jamasan saha Informan... 28 a. Paraga Ritual Jamasan... b. Informan Panaliten ... C. Lampahing Prosesi Upacara Ritual Jamasan... 1. Cecawis jamasan... 30 a. Cecawis Papan ... b. Cecawis Piranti ... xi 18 19 20 21 22 22 23 25 26 29 29 30 30 30
BAB V 2. Lampahing Ritual Jamasan ... 33 a. Manembah Marang Gusti... b. Mujekaken Leluhur... c. Sembah Jaja ... d. Cipta Raga ... e. Nyucekaken Tataran Pitu ... f. Napak Jalak ... g. Meditasi ... D. Makna Simbolik Piranti Ritual Jamasan... 1. Wesi Aji ... 51 2. Anglo ... 3. Dupa ... 53 3. Dupa ... 53 4. Tapak Jalak ... 55 a. Sekar Telon... 1) Sekar Mawar ... 57 2) Sekar Kanthil ... 58 3) Sekar Mlathi ... b. Rajah Tapak Jalak ... 1) Abrit ... 61 1) Abrit ... 61 2) Pethak ... 61 3) Jene ... 61 4) Cemeng ... 62 5) Panjer ... 62 E. Paedah Prosesi Ritual Jamasan ... 1. Paedah Spiritual ... 64 2. Paedah Sosial ... 67 3. Paedah Nguri-uri Tradhisi ... 68 PANUTUP A. Dudutan ... 72 B. Implikasi ... 78 xii 33 35 36 38 40 45 48 51 57 59 64
C. Pamrayogi... 78 KAPUSTAKAN ... 79 LAMPIRAN... xiii 81
DHAPTAR GAMBAR Gambar 1 : Peta Kecamatan Bulukerto... 27 Gambar 2 : Dhenah papan ritual jamasan ... 28 Gambar 3 : Sekar Telon ... 31 Gambar 4 : Sekar Telon Wonten Ing Baskom... 31 Gambar 5 : Anglo ... 32 Gambar 6 : Wesi Aji dipunobong ... 33 Gambar 7 : Sembah Luhur... 34 Gambar 8 : Sembah Cipta... 35 Gambar 9 : Sembah Jaja... 37 Gambar 10 : Cipta Raga1... 38 Gambar 11 : Cipta Raga 2... 40 Gambar 12 : Nyepeng Wesi Aji... 41 Gambar 13 : Nyucekaken Tataran Pitu... 42 Gambar 14 : Ngrajah Tapak Jalak... 46 Gambar 15 : Napak Jalak... 47 Gambar 16 : Ngunjuk Toya Sekar Tapak Jalak... 48 Gambar 17 : Meditasi... 49 Gambar 18 : Tatah... 52 Gambar 19 : Anglo... 53 Gambar 20 : Dupa ... 54 Gambar 21 : Rajah Tapak Jalak... 56 Gambar 22 : Tapak Jalak... 56 Gambar 23 : Sekar Mawar ... 58 Gambar 24 : Sekar Kanthil ... 59 Gambar 25 : Sekar Mlathi ... 60 xiv Kaca
CLO 01 CLO 02 CLO 03 CLO 04 CLO 05 CLW 01 CLW 02 CLW 03 DHAPTAR LAMPIRAN : Deskripsi setting Ritual Jamasan ... : Damel Sekar Tapak Jalak ... : Nyamaptakaken Piranti Wesi Aji ... : Nyamaptakaken PapanRitual Jamasan ... : Ritual Jamasan ... : KRT Cipta Asmara Adinagoro... : Bapak Wardoyo ... : Mas Wiwik Bagus Marsiwi... xv Kaca 81 83 85 87 89 91 98 100
BAB I PURWAKA A. Dhasaring Panaliten Islam, Katolik, Kristen Hindu, Budha, lan Kong Hu Cu inggih menika agami-agami ingkang wonten ing Indonesia lan sah miturut Undang- Undang. Sasanesipun agami resmi menika, wonten saperangan klompok aliran utawi paguyuban kanthi karakteristik tartamtu. Klompok-klompok menika asring dipunwastani aliran kapitayan (aliran Kepercayaan) lan kawontenanipun dipunakeni dening pemerintah Indonesia minangka komponen budaya (ingkang kedah dipunbedakaken kaliyan agami). Aliran penghayat kepercayaan Terhadap Tuhan Yang Maha Esa ngrembaka ing nuswantara, mliginipun ing Jawa. Miturut pawarta Antara, nalikanipun tasih tahun 1972 sampun wonten 644 aliran ing Indonesia, 217 ing tingkat Pusat, lan 427 ing tingkat cabang. Aliran penghayat kepercayaan utawi aliran kebatinan tumrap tiyang Jawi dados kapitadosan ingkang asipat mistis. Aliran kapitayan menika sanes kalebet agami. Bedanipun kaliyan agami formal menawi klompok penghayat kapitayan punika nalikanipun nindakaken lampah (laku) dhumateng Gusti, kanthi raos manembah sajroning batos sarta dipunjumbuhaken kaliyan sistem budaya tartamtu, mliginipun Budaya Jawa. Masyarakat umum mangertos bilih penghayat kepercayaan utawi aliran kebatinan menika sanes agami formal kados 6 agami ingkang sampun dipunsahaken kaliyan pamerintah Republik Indonesia saha ugi sanes agami enggal, amargi aliran 1
kebatinan punika sampun wonten saderengipun agami formal dugi wonten ing Indonesia. Aliran kebatinan minangka kabudayan nasional, amargi punika warisan kekayaan rohani saking para leluhur. Paguyuban Sastra Jendra Hayuningrat Pangruwating Diyu (PSJHPD) inggih menika salah satunggaling aliran Penghayat Kepercayaan Terhadap Tuhan Yang Maha Esa. PSJHPD minangka salah satunggaling budaya spiritual tilaranipun leluhur bangsa Indonesia ingkang sampun ngrembaka lan dipunhayati dening masyarakat Indonesia. Paguyuban menika salah satunggaling aliran kapitayan ingkang anggotanipun kathah, kasebar ing wilayah Indonesia wiwit saking Sumatera, Jawa, bali, NTT, Kalimantan, Sulawesi lan saperangan wonten ingkang saking negara manca kados Malaysia lan Singapura. PSJHPD minangka salah satunggaling sarana kangge para warga penghayat budaya spiritual Sastra Jendra Hayuningrat Pangruwating Diyu, kangge nguri-uri saha nglestantunaken punapa ingkang dados filsafat spiritual. Sedaya wujud kabudayan tamtunipun gadhah upacara-upacara utawi patrap ingkang dipuntindakaken, jumbuh miturut adat pakulinanipun kanthi cara turun- temurun. Semanten ugi ing PSJHPD, upacara-upacara ingkang jumbuh kaliyan ajaranipun tasih dipunuri-uri dening para warganipun. Salah satunggal ingkang asring dipuntindakaken inggih menika ritual jamasan. Jamasan wonten ing PSJHPD kalebet salah satunggaling wujud upacara tradhisi. Upacara jamasan ing paguyuban menika dipuntindakaken ing saben dinten punapa kemawon manut miturut kapitadosanipun piyambak. 2
Ritual jamasan ing PSJHPD beda kaliyan ritual jamasan pusaka ingkang sampun wonten ing kabudayan Pusaka Tosan Aji. Masyarakat sampun mangertos menawi jamasan menika tata upacaranipun gayut kaliyan pusaka ingkang awujud dhuwung utawi tosan aji sanesipun. Patrap utawi tata upacara ritual jamasan katindakaken kanthi njamas utawi anggenipun nyucekaken wesi aji, katindakaken ing wekdal tartamtu (padatanipun ing sasi Sura), ananging menawi wonten ing PSJHPD beda, boten kados mekaten. Panaliti mendhet bahan kajian panaliten babagan jamasan ing PSJHPD awit saking fenomena budaya menika ingkang unik, lan beda kaliyan jamasan ingkang limrahipun katindakaken ing kabudayan Pusaka Tosan Aji, sarta ritual menika tasih lumampah dumugi ing wekdal samenika. Kajawi saking menika, tasih dereng wonten panaliten ingkang ngrembag babagan ritual jamasan wonten ing Paguyuban Penghayat Kepercayaan Terhadap Tuhan Yang Maha Esa "Sastra Jendra Hayuningrat Pangruwating Diyu". B. Wosing Perkawis Tiyang ingkang sami menggalihaken Ingsun minangka guru sejati ingkang saged dipunpanggihaken kanthi cara laku tartamtu limrah dipuntindakaken dening sedaya penghayat kapitadosan. Ingsun menika ateges roh suci utawi Dzat Pangeran ingkang mapan wonten ing sajroning batin ingkang saged dados juru ladining tiyang wonten ing tindak-tandukipun. Para penghayat kapitadosan anggenipun manggihaken Ingsun, minangka margining kaslametan spiritual, ugi dipuntindakaken dening para penghayat PSJHPD kanthi cara Jamasan. Jamasan saged katindakaken ing dinten punapa kemawon, saged dinten Jum'at kliwon, 3 lan
Selasa Kliwon, dinten weton saha sapanunggalanipun. Ubarampe ingkang dipunginakaken kangge upacara inggih menika toya kembang setaman (mawar, kanthil, mlathi) ingkang dipunlebetaken ing baskom, saha anglo utawi keren ingkang dipunparingi geni saking areng kangge bakar wesi aji. Upacara jamasan padatanipun katindakaken ing wanci tengah dalu, upacara jamasan wonten ing paguyuban menika saged katindakaken kanthi cara piyambak punapa dene kanthi massal utawi sesarengan. Adicara kawiwitan kanthi dedonga langkung rumiyin. Wesi aji dipun-obong ing anglo ngantos abrit. Menawi sampun dados abrit, upacara jamasan katindakaken. Menawi jamasan dipuntindakaken kanthi massal, sedaya pamupu kanthi dipunpangarsani sesepuh sesarengan ndilat wesi aji ingkang sampun dipun-obong kaping pitu. Miturut kapitadosan warga PSJHPD, ndilat kaping pitu menika nggambaraken pitung lapis raga manungsa ingkang kedah dipunsucekaken inggih menika, wulu, kulit, daging, urat, getih, balung, lan sungsum. Sasampunipun menika wesi aji ingkang sampun dipunginakaken lajeng dipunlebetaken ing kembang setaman wonten ing baskom. Adicara jamasan dipunpungkasi sesepuh ingkang paring wejangan- wejangan babagan ilmu kasampurnan tumrap para warga paguyuban, menawi dipuntindakaken piyambak sabibaripun jamasan kedah nindakaken meditasi. Ancasipun upacara jamasan ingkang dipuntindakaken dening para warga PSJHPD inggih menika supados para warga saged eling lan waspada, saha saged tumindak memayu hayuning bawana. Kanthi adhedhasar saking upacara jamasan, ubarampe, saha sedaya ingkang wonten ing prosesi jamasan menika, pramila panaliten menika 4
dipunfokusaken dhateng prosesinipun ritual jamasan ing Paguyuban Penghayat Kepercayaan Terhadap Tuhan Yang Maha Esa "Sastra Jendra Hayuningrat Pangruwating Diyu", makna simbolik ingkang wonten ing uborampe ritual jamasan Paguyuban Penghayat Kepercayaan Terhadap Tuhan Yang Maha Esa "Sastra Jendra Hayuningrat Pangruwating Diyu", paedahipun ritual tumrap para warga Paguyuban Penghayat Kepercayaan Terhadap Tuhan Yang Maha Esa "Sastra Jendra Hayuningrat Pangruwating Diyu" C. Ancasing Panaliten Ingkang dados ancasing panaliten wonten ing panaliten ritual Jamasan ing Paguyuban Sastra Jendra Hayuningrat Pangruwating Diyu inggih menika: 1. Ngandharaken prosesinipun ritual jamasan ing PSJHPD; 2. Ngandharaken makna simbolik ingkang wonten ing uborampe ritual jamasan PSJHPD; 3. Ngandharaken paedahipun ritual tumrap para warga PSJHPD; D. Paedahing Panaliten Panaliten Ritual Jamasan PSJHPD menika gadhah paedah kanthi teoritis saha paedah kanthi praktis. 1. Paedah kanthi teoritis, panaliten menika kaangkah supados saged nambah seserepan- seserepan babagan kabudayan mliginipun ing ritual jamasan ing Paguyuban Penghayat Kepercayaan Terhadap Tuhan Yang Maha Esa "Sastra Jendra Hayuningrat Pangruwating Diyu" 2. Paedah kanthi praktis, ingkang sepisan panaliten menika kaangkah supados saged suka seserepan dhumateng masyarakat saha para pamaos, gegayutan 5
kaliyan wontenipun ritual jamasan ing Paguyuban Penghayat Kepercayaan Terhadap Tuhan Yang Maha Esa "Sastra Jendra Hayuningrat Pangruwating Diyu". Kaping kalihipun, panaliten menika kaajab supados saged dipunginakaken kangge studi ilmu budaya sarta seserepan salebetipun pangrembakaning paguyububan- paguyuban penghayat kapitadosan utawi aliran kebatinan ingkang gayut kaliyan ritual jamasan ing Paguyuban Penghayat Kepercayaan Terhadap Tuhan Yang Maha Esa "Sastra Jendra Hayuningrat Pangruwating Diyu". 6
BAB II GEGARAN TEORI A. Kabudayan Kabudayan punika saking basa Sansekerta buddhayah, bentuk jamak saking budhi ingkang ngemu teges budi utawi akal. Kabudayan boten saged ical saking ruang lingkup masyarakatipun, amargi kabudayan dipunwarisaken kanthi turun- temurun. Kabudayan inggih menika sedaya sistem gagasan lan raos, tindak- tanduk, sarta pakaryan saking manungsa wonten pagesangan ing masyarakat saking sinau. Kabudayan minangka warisan ingkang dipunturunaken saking para leluhur tumrap para putra-watahipun, saengga kabudayan boten saged ical saking masyarakat. Tashadi (1992: 1) mratelakaken bilih kabudayan mujudaken kasil budi saha dayaning manungsa ingkang saged ngangkat drajatipun manungsa minangka titah ingkang paling inggil drajadipun tinimbang titah sanes. Saking pamanggih menika, manungsa dados titah ingkang paling inggil drajatipun tinimbang titah sanesipun, amargi manungsa dipunjangkepi kaliyan akal saha budi satemah saged bedakaken antawisipun perkawis ingkang sae kaliyan perkawis ingkang awon. Manungsa ngginakaken akal saha budinipun supados saged ngripta pamanggih utawi ide ingjkang migunani tumrap piyambakipun lumeber dhateng tiyang sanes. Saking akal saha budi kala wau, saged nuwuhaken pamanggih- pamanggih ingkang dipunwujudaken minangka karya ingkang wusananipun dados kabudayan. 7
Koentjaraningrat (1985: 186) mratelakaken bilih kabudayan menika paling boten gadhah tiga wujud, ingkang antawisipun: 1. Wujud ideal yang sifatnya abstrak, tidak dapat diraba atau difoto, lokasinya dalam pikiran manusia atau berada dalam otak manusia. 2. Sistem sosial terdiri atas aktivitas manusia yang berinteraksi satu dengan lainnya yang selalu menurut pola-pola tertentu berdasarkan adat tata kelakuan. Sistem sosial ini terjadi di sekeliling kita sehari- hari, dapat diobservasi, difoto dan didokumentasikan. 3. Kebudayaan fisik berupa seluruh total dari hasil fisik dari aktivitas, perbuatan dan karya semua manusia dalam kehidupan, maka sifatnya paling kongkret. Berupa benda-benda atau hal-hal yang dapat diraba atau difoto. Saking pamanggih ing inggil saged dipunmangertosi bilih kabudayan gadhah wujud ideal ingkang sipatipun abstrak, boten saged dipuncepeng utawi dipunpoto, papan panggenannipun wonten ing alam pikiranipun manungsa. kabudayan menika minangka wujud sistem sosial ingkang dumados saking solah bawanipun manungsa ingkang gesang sesarengan miturut adat saben ingkang sampun dipuntemtokaken. Sistem sosial dumados ing masyarakat saben dintenipun, saged dipunobservasi, dipunpoto, saha dipundokumentasekaken. Salajengipun wujud kabudayan fisik, arupi sedaya tindak- tanduk manungsa wonten ing bebrayan ageng ingkang nyata saged dipuntingali, dipuncepeng saha dipunpoto. Adhedhasar andharan kala wau ritual jamasan ingkang dipunlampahi dening para penghayat paguyuban SJHPD kalebet wujud kabudayan ingkang awujud sistem sosial, kanthi wujud tumindak ingkang gadhah pola tartamtu wonten ing paugeran ingkang sampun dipuntemtokaken. 8
9 B. Folklor Tembung folklor,saking tembung camboran basa Inggris folklor, ingkang kadhapuk saking tembung folk lan lore. Tembung folk tegesipun kolektif utawi kebersamaan, tembung lore tegesipun tradisi ingkang dipunwarisaken kanthi turun temurun.Miturut Dundes (Ing Endraswara, 2009: 27) lore inggih menika tradhisi folk, lore punika representative kekajenganipun folk ingkang ekspresif saklebetipun gadhah seni, sastra, budaya lan tindak- tanduk folk. Folklor saged ateges peranganing tradhisi, sastra, seni, hukum, tindak-tanduk lan menapa kemawon ingkang dipunasilaken dening folk mawi cara kolektif. Folklor menika ngemu sedaya babagan pagesanganipun tiyang ingkang asalipun saking warisan leluhur ingkang sampun turun-temurun wonten ing pagesangan kolektif tradhisional utawi modern. Dananjaya(1986: 2)ugi ngandharaken tegesipun folklor kanthi mekaten: "Folklor adalah tradisi kolektif sebuah bangsa yang disebarkan dalam bentuk lisan maupun gerak isyarat, sehingga tetap berkesinambungan dari generasi kegenerasi". Miturut andharan punika folklor minangka salah satunggaling perangan kabudayan kolektif ingkang kasebar lan dipunwarisaken turun-temurun kanthi kolektif punapa kemawon sacara tradhisional wonten versi ingkang beda, wonten ingkang awujud lisan, kados ingkang dipunparingi obahing isyarat utawi piranti pambiyantu panginget (memoric device). Folklor ngrembaka lan dipunlestantunaken dening masyarakat ingkang nyengkuyung kanthi sukarenaning penggalih saha boten kapeksa. Sedaya warga masyrakat gadhahhakmilik saha
10 ngembangaken miturut kahanan daerahipun. Folklor Jawi saged dipunperang miturut klasifikasinipun, inggih menika: 1. Folklor esoterik, satunggalipun bab ingkang gadhah sipat ingkang namung saged diipunmangertosi dening sakedhik tiyang kemawon, tuladhanipun bab-bab ingkang gayut kaliyan ghoib. 2. Folklor eksoterik, satunggaling bab ingkang saged dipunmangertosi dening tiyang umum, boten dipunwatesi kaliyan kolektif tartamtu, tuladhanipun cariyos rakyat. Prosesi Ritual Jamasan wonten ing PSJHPD menika kalebet folklor eksoterik. Prosesi Ritual Jamasan ingkang dipuntindakaken ing PSJHPD menika wiwit saking piranti saha tata caranipun nindakaken ritual namung dipunmangertos dening para warga saking PSJHPD piyambak. Folklor ugi minangka sarana komunikasi budaya. Folklor wonten ing masyarakat Jawi saged medal ing kathah perkawis. Umpaminipun basa rakyat, ilmu rakyat, takhayul, pendidikan, mitos, legenda, pertunjukan rakyat, dolanan saha tarian rakyat, puisi lisan, tembang dolanan, non lisan utawiawujud barang, obat tradisional, obat alternatif, sarta dhukun, klenik saha magig. Sedayanipun gadhah fungsi utawi peran piyambak dhateng masyarakat jawi. Danandjaja (1984: 21-22) nambahaken bilih wujud saking folklor menika kaperang dados tiga, inggih menika: 1. Folklorlesan, inggih menika folklor ingkang wujudipun murni lesan, cariyos, prosa rakyat, kalebet mitos lan lelagon rakyat.
11 2. Folklorsebagianlesan, inggih menika folklor ingkang wujudipun campuran unsur lesan saha sanes lesan. Kadosta kapitadosan rakyat, dolanan rakyat, adat istiadat, upacara, lan sapanunggalanipun. 3. Folklorsaneslesan, inggih menika folklor ingkang wujudipun sanes lesan sinaosa cara damelipun dipunajaraken kanthi cara lesan, kadosta kerajinan rakyat, arsitektur rakyat, lan sapanunggalanipun. Saking gegaran wonten ing inggil kala wau folklor punika saking kabudayan ingkang kaperang dados folklor lesan, sebagian lesan, lan sanes lesan. Ritual jamasan wonten ing paguyuban SJHPD punika kalebet salah satunggalipun wujud folklor sebagian lesan, amargi ritual punika salah satunggalipun upacara ingkang gegayutanipun kaliyan kapitadosaning para Yang Maha Esa SJHPD. C. Upacara Tradisional Upacara tradhisional minangka pranata sosial ingkang ngemu simbol- simbol ingkang dipunginakaken dados piranti komunikasi wonten ing pagesangan, salajengipun simbol wonten ing upacara dipunginakaken kangge nggayutaken antawisipun pagesangan ingkang nyata kaliyan ingkang ghaib. Upacara tradhisional ingkang dipunlampahi dening masarakat minangka gegambaran saking sedaya rantaman saha tumindak ingkang dipuntata wonten ing bebuden luhur ingkang jumbuh kaliyan ewah gingsiring jaman. Miturut Koentjaraningrat (1984 : 190) tegesipun upacara ritual inggih menika salah satunggaling sistem ingkang lumampah miturut adat ingkang wonten ing salebeting pagesangan masarakat jawi. Upacara adat miturut Tashadi
(1986 : 58) inggih menika tindak tanduk ingkang gayut kaliyan kapitadosan ingkang lumampah wonten ing salebeting masarakat. Kapitadosan masyarakat jawi ingkang migunakaken uborampe utawi sesaji-sesaji tartamtu minangka wujud saking pangajab dipunsimbolaken asring dipuntindakaken wonten ing upacara tradhisional. Kanthi adhedhasar pamanggih kala wau ritual Jamasan wonten ing paguyuban SJHPD kalebet salah satunggaling upacara tradhisional, amargi kalebet salah satunggalipun upacara tradhisional ingkang lumampah wonten ing salebeting masyarakat jawi saha migunakaken simbol-simbol tartamtu minangka pangajab wonten ing salebetipun piranti saha tata cara ritual. D. Makna Simbolis Makna simbolis miturut Herusatoto (1991:10)kapendhet saking basa yunani syimbolos, ingkang tegesipun tandha utawi ciri ingkang nedahaken salah satunggalipun perkawis. Miturut Spradley (1997: 121) simbol inggih menika prastawa ingkang nedahaken salah satunggaling perkawis. Simbol menika gadhah 3 unsur, inggih menika; simbol piyambak, satunggal rujukan utawi langkung; saha gegayutan antawisipun simbol kaliyan rujukan. Turner wonten ing Suwardi (2003: 172) mratelakaken bilih: "The symbol is the smallest unit of ritual witch still retains the specific properties context". Ingkang tegesipun simbol inggih menika unit utawi perangan ingkang paling alit wonten ing ritual ingkang ngemu makna saking tindak-tanduk ritual ingkang sipatipun mligi. Adhedhasar andharanipun Turner menika, dipunmangertosi bilih simbol punika minangka perangan ingkang paling alit saking upacara ritual utawi pawiyatan tartamtu. Wonten ing ritual jamasan saged arupi sesaji, piranti, 12
13 mantram, donga, punapa dene piranti upacara. Perkawis kasebat nggadhahi makna utawi seserepan ingkang sedayanipun asipat mligi utawi khusus. Miturut Sunjata (1997:54)saben upacara adat kawrat ancas, paedah, saha makna wonten upacara ingkang dipuntindakaken. Upacara tradisi minangka salah satunggaling wujud ungkapan budaya ingkang gadhah paedah atawisipun minangka sarana kangge nyawijekaken sedaya masarakat ing lampahaning upacara adat.Miturut Herusatoto (2008: 46) simbol wonten ing masarakat tradisional kawujud kanthi sistem naturalisme. Manungsa yaiku titah budaya, saha kabudayan manungsa menika kathah simbol-simbol, saengga saged dipunwastani bulih budaya manungsa menika sejatosipun kawerna kaliyan simbolisme, inggih menika satunggaling tata penggalih utawi mangertos makna ingkang migatosaken utawi adhedhasar pola-pola ingkang wonten ing simbol-simbol. Sedaya wujud upacara-upacara tradhisi punapa kemawon ingkang dipunginakaken ing masarakat kawrat maknasimbolisme. Makna sahateges upacara dados ancasing manungsa kangge mengeti.Ing tradisi utawi adatistiadat simbolismekatingal wonten ing upacara-upacara adat minangka warisan turun temurun sakinggenerasidhateng generasi (Herusatoto, 2008: 48). Wujud saha jinis pawiyatan simbolik wonten ing masarakat tradisi minangka cara supados celak antawisipun manungsa dhumateng Pangeranipun. Saking andharan para ahli ing inggil punika saged dipundudut bilih saben pawiyatan ingkang gayut kaliyan upacara tradhisi menapa deneagami, kadosta upacara jamasan wonten ing Paguyuban SJHPDgadhah makna saha ancas ingkang kawujudaken kanthi simbol- simbol ingkang dipunginakaken wonten ing upacara tradisional.
14 E. Jamasan Miturut kamus Baoesastra Djawa,tembung jamasan tegesipun "keramas", ingkang maknanipun ngresikaken diri pribadinipun saking rereged ingkang wonten ing badan. Bratasiswara (2000: 257) ngandharaken bilih jamasan menika njagi pusaka-pusaka kanthi cara nyirami pusaka miturut upacara adat saha ubarampe tartamtu, umumipun katindakaken ing wekdal-wekdal tartamtu (padatanipun ing wulan sura). Jamasan pusaka katindakaken dening tiyang ingkang kagungan tosan aji, tuladhanipun tosan aji kagungan dalem kraton Ngayogyakarta Hadiningrat Tombak Kyai Baru Klinthing ingkang asring dipunjamas ing saben wulan sura. Upacara jamasan wonten ing Paguyuban Sastra Jendra Hayuningrat Pangruwating Diyu dipuntindakaken dening sedaya warga paguyuban, saged dipuntindakaken kanthi sesarengan utawi massal saged ugi katindakaken kanthi piyambak- piyambak. Ritual jamasan dipuntindakaken saben dinten punapa kemawon, saged malem jemuah kliwon, selasa kliwon, dinten weton, saha dinten- dinten sanesipun, amargi boten wonten aturan saking paguyuban kedah dipuntindakaken kanthi rutin saben dinten. Upacara menika katindakaken ing papan pundi kemawon, ingkang baku kedah saged hening saha saged nuwuhaken raos hening, amargi nalikanipun jamasan padatanipun katindakaken kanthi semedi ingkang mbetahaken swasana hening. Ritual jamasan padatanipun katindakaken ing wanci dalu kanthi migunakaken piranti-piranti tartamtu.
15 F. Panaliten ingkang Jumbuh Panaliten ingkang jumbuh kaliyan panaliten Ritual Jamasan Wonten ing Paguyuban Penghayat Kepercayaan Terhadap Tuhan Yang Maha Esa Sastra Jendra Hayuningrat Pangruwating Diyu inggih menika panaliten saking: 1. Rubiyatun (012124060) kanthi irah- irahan "Upacara Jamasan Pusaka di Dusun Kalibening Desa Dawuhan Kec. Banyumas". Panaliten kasebut ngandharaken babagan: a. Jinising pusaka: 1) tosan aji; 2) kayu; 3) watu; 4) logam; 5) tetuwuhan; 6) rasukan; 7) kitab b. Nama pusaka: 1) duwung; 2) cundrik; 3) tombak; 4) tasbih; 5)gendring; 6) lencana; 7) Naga Taun; 8) mimang; 9) songsong payung Tunggul Naga; 10) Tongkat bambu Sewu Naga Taun; 11) penjalin papag utawi penjalin pethuk; 12) watu; 13) Jun Kuningan; 13) bokor kuningan; 14) kitab c. Paedah pusaka: 1) Paedah ing peperangan; 2) paedah ing kenegaraan; 3) Penyembuhan; 4) Wekdal; 5) Pasinaon; 6) Keamanan; 7) perburuan; 8) perlindungan diri; 9) keprajuritan; 10) sembahyang; rumah tangga; 11) pamarentah; 12) padamelan d. Rerangkening upacara jamasan pusaka: 1) persiapan, kedadosan saking: damel gapura, damel srumbung, masang tarub, nadaran, damel sajen, pasang sajen, ziarah, slametan, mriksa pusaka, lan syukuran; 2)pelaksanaan, kadadosan saking: mundhut pusaka, maos donga ing makam mbah Kalibening, penjemuran pusaka;3) panutupan: syukuran.
e. Makna simbolik ubarampe jamasan pusaka inggih menika: 1) sesaji kamar pusaka; 2) sesaji sumur pasucen; 3) sesaji salawatan; 4) tarub; 5) mori pethak. f. Paedah upacara pusaka inggih menika: 1) paedah religi; 2) paedah sosial; 3) paedah rekreasi; 4) paedah ekonomi; 5) paedah pelestarian tradhisi. 2. Dhyan Widhy Astuti (09205241053) kanthi irah-irahan "Upacara Tradhisi kirab Brata Metri Bumi Wonten ing Dhusun Kaliurang, Desa Hargobinangun, Kecamatan Pakem, Kabupaten Sleman". Panaliten kasebut ngandharaken babagan: a. Asal-usul upacara Kirab Brata Metri Bumi saking kapitadosanipun warga Kaliurang rikala kurdaning redi Merapi taun 1994 ingkang dadosaken wilayah Kaliurang nandhang sungkawa. Adhedhasar kawontenan menika, Paguyuban Pangesthi Jawi ngawontenaken Kirab Brata. Kirab Brata menika ngubengi dhusun Kaliurang, anggenipun mlampah kirab kanthi mendel. Saking kirab menika nuduhaken laku prihatosing masyarakat Kaliurang supados tlatah Kaliurang pikantuk kawilujengan saha katentreman. b. Prosesi lampahing upacara Kirab Brata Metri Bumi kaperang dados 4 prosesi: 1) Kenduri wilujengan; 2) Kirab Brata Metri Bumi; 3)kenduri Baritan; 4)Ringgit Purwa c. Makna simbolik sajen ingkang dipunginakaken ing salebetipun upacara Kirab Brata Metri Bumi menika kangge mahyakaken raos sukur 16
dhateng Ngarsanipun Gusti Ingkang Maha Agung awit rejeki ing salebeting lampah pagesanganipun. d. Paedahipun upacara Kirab Brata Metri Bumi tumraping sedaya warga Kaliurang saha sakiwa-tengenipun inggih menika: 1) paedah spiritual; 2)paedah sosial; 3) paedah ekonomi; 4) paedah pelestari tradhisi. Relevansi saking panaliten ingkang irah-irahanipun "Upacara Jamasan Pusaka di Dusun Kalibening Desa Dawuhan Kec. Banyumas" saha "Upacara Tradhisi kirab Brata Metri Bumi Wonten ing Dhusun Kaliurang, Desa Hargobinangun, Kecamatan Pakem, Kabupaten Sleman" inggih menika sami- sami ngrembag babagan prosesi upacara ritual ingkang dipuntindakaken ing masyarakat Jawi. Ananging wonten ing panaliten ingkang dipuntindakaken dening Rubiyatun menika ngandharaken babagan prosesi ritual jamasan Pusaka Tosan Aji saha panaliten ingkang dipuntindakaken dening Dhyan Widhy Astuti ngandharaken prosesi ritual Tradhisi Kirab Brata Merti Bumi lajeng wonten ing panaliten menika, panaliti nindakaken panaliten ingkang ngandharaken ritual jamasan wonten ing PSJHPD. Asiling panaliten ingkang dipuntindakaken dening Rubiyatun saha Dhyan Widhy Astuti kasebat, saged dipundadosaken acuan utawi pancadan wonten ing panaliten punika, inggih menika prosesi ritual, makna simbolik, piranti upacara saha paedah upacara tumrap warga masyarakatipun. 17
BAB III CARA PANALITEN A. Jinising Panaliten Panaliten folklor upacara Ritual Jamasan ing Paguyuban Sastra Jendra Hayuningrat Pangruwating Diyu (PSJHPD) menika migunakaken metode panaliten kualitatif. Panaliten kualitatif inggih menika salah satunggaling panaliten ingkang ngasilaken data deskriptif awujud tetembungan ingkang dipunserat utawi dipunlisanaken saking masarakat utawi tiyang ingkang dipungatosaken (Moleong, 2001: 3). Panaliten kualitatif menika migunakaken metode deskriptif, dados wonten ing panaliten menika dipuntindakaken kanthi langsung wonten ing papan ingkang dipunteliti kangge manggihaken data deskriptif. Wonten ing panaliten menika panaliti nindakaken panaliten langsung wonten ing panggenan upacara supados saged manggihaken data deskriptif ingkang saged mangsuli perkawis-perkawis wonten ing panaliten. Panaliten menika gadhah ancas mangsuli perkawis babagan upacara tradhisi jamsan kasebat, prosesi lampahing upacra ritual jamasan, makna simbolik piranti-piranti, ugi paedahipun folklor upacara tradhisi jamasan tumrapipun para warga paguyuban. B. Setting Panaliten Panaliten upacara tradhisi jamasan katindakaken wonten ing Dhukuh Watuploso, Desa Domas, Kecamatan Bulukerto, Kabupaten Wonogiri. Panaliten dipunwiwiti saking wulan Januari dumugi Maret. Ritual jamasan wonten ing 18
19 PSJHPD katindakaken kanthi jamasan diri pribadining para warga paguyuban ingkang kalampahan ing wekdal-wekdal ingkang boten dipuntemtokaken utawi saged dinten punapa kemawon manut kaliyan warga saking PSJHPD. Lelampahanipun ritual ingkang dipuntliti katindakaken ing dinten malem selasa surya kaping 3 Maret 2014 wiwit tabuh 14.00 WIB. Ritual katindakaken dening salah satunggalipun warga PSJHPD wonten ing griyanipun KRT Cipta Asmara ingkang wonten ing dhukuh Watuploso, RT/RW: 06/01, Desa Domas, Kecamatan Bulukerto, Kabupaten Wonogiri. C. Sumber Data Panaliten 1. Data panaliten Data Panaliten inggih menika tetembungan utawi tindak tanduk saking warga paguyuban ingkang dados sumber wawancara. Wujud utamanipun inggih menika deskripsi saking upacara tradhisi Ritual Jamasan ing PSJHPD ingkang dipunserat utawi dipunrekam mawi Hand Phone . Panaliten ugi migunakaken data arupi dokumentasi utawi referensi ingkang saged nyengkuyung data utama. Sumber data wonten ing panaliten inggih menika informan, inggih menika tiyang ingkang gadhah seserepan babagan upacara tradhisi Ritual Jamasan ing PSJHPD, dene tiyang ingkang gadhah seserepan babagan upacara jamasan inggih menika pangarsa Dewan Pengurus Ranting Bulukerto, sesepuh saha warga saking Paguyuban Sastra Jendra Hayuningrat Pangruwating Diyu ingkang nindakaken jamasan.
2. Caranipun Manggihaken Informan Caranipun manggihaken informan inggih menika kanthi teknik sampling purposive. Mardalis, (2004: 106) ngandharaken bilih caranipun teknik sampling purposive ngginakaken informan wonten salebetipun paguyuban, saengga sampling (informan) ingkang dipunpundhut saged makili karakteristik populasi ingkang dipuntliti. Teknik sampling purposive ing mriki kanthi nemtokaken informan ingkang saged makili. Informan dipuntemtokaken kanthi cara madosi tiyang ingkang langkung mangertos babagan ritual jamasan saha ingkang asring nindakaken prosesi Ritual jamasan. Informan inggih menika tiyang ingkang paring informasi utawi seserepan ingkang dipunbetahaken. Informan ugi dipunwastani tiyang ingkang gadhah seserepan babagan upacara jamasan lan saged paring informasi ingkang akurat. Wonten ing panaliten menika informan kapilih saking tiyang ingkang langsung tumut nindakaken upacara jamasan kasebat saha tiyang ingkang sampun mangertos kados pundi tata caranipun ritual jamasan. Informan kasebat adatipun para warga paguyuban, sesepuh saha tiyang-tiyang ingkang taksih nindakaken ritual kasebat.Wonten ing panaliten menika katindakaken nyuwun pirsa dhateng sesepuh PSJHPD ingkang mangertos babagan lampahing ritual jamasan. Kanthi cara menika saged nggampilaken panaliti anggenipun ngempalaken data-data ingkang kangge nyengkuyung asiling panaliten. 20
D. Caranipun Ngempalaken Data Wonten ing panaliten menika migunakaken cara ngempalaken data kanthi pengamatan berperan serta, wawancara mendalam, saha dokumentasi, ingkang andharanipun inggih menika : 1. Pengamatan Berperan Serta (Participant Observation) Cara panaliten menika dipunlampahi kanthi ngawontenaken pengamatan langsung ngengingi kawontenanipun lampahing upacara jamasan wonten ing Desa Domas, Kecamatan Bulukerto, Kabupaten Wonogiri ing dinten melem Jum'at Pon, 27 Februari 2014. Observasi katindakaken kanthi cara ningali lan ndherek langsung lampahing upacara menika. Cara menika gadhah ancas supados pikantuk data primer ingkang dipunpendhet langsung saking papan lumampahing upacara jamasan. Kasiling pengamatan menika wau dipunginakaken kangge dhasar wawancara lan observasi salajengipun. 2. Wawancara Mendalam Kegiatan wawancara mendalam menika katindakaken mawi cara sowan wonten ing panggenanipun informan supados saged nindakaken kegiatan wawan pangandikan mawi pitakenan-pitakenan ingkang dipunbetahaken kangge data panaliten. Wangsulan ingkang kaparingaken dening informan menika kiyat sambung raketipun kaliyan upacara jamasan. 3. Dokumentasi Dokumentasi inggih menika bahan ingkang awujud seratan utawi gambar sanesipun ingkang saged kaginakaken kangge ngiyataken data ingkang sampun wonten. Data ingkang awujud dokumentasi menika minangka 21
sumber otentik sasanesipun data ingkang kaserat wonten ing panaliten menika. Piranti ingkang kaginakaken inggih menika kamera foto, HP, buku cathetan, lan laptop. E. Pirantosing Panaliten Pirantosing panaliten wonten ing upacara jamasan inggih menika : 1. Kamera foto, kangge damel dokumentasi awujud foto menapa kemawon ingkang dipunbetahaken kangge panaliten; 2. Hand phone, dipunbetahaken kangge pirantos wawancara kaliyan informan: 3. Buku cathetan, dipunbetahaken kangge nyathet sedaya seserapn utawi informasi saking informan. 4. Laptop, dipunbetahaken kangge ngedit gambar- gambar saha kangge ngolah data F. Caranipun Nganalisis Data Caranipun nganalisis data ingkang dipunginakaken inggih menika analisis induktif , ateges data ingkang spesifik saking lapangan dipundadosaken unit-unit lajeng dipunkategorisasikaken. Miturut Endraswara, (2006: 215) "Analisis data induktif bertujuan untuk memperjelas informasi yang masuk melalui proses unitisasi dan kategorisasi". Adhedhasar andharanipun Endraswara menika teknik analisis data induktif gadhah ancas supados informasi ingkang mlebet langkung cetha, kanthi proses unitisasi saha dipunlajengaken kategorisasi. Sasampunipun ngempalaken data imgkamg nyengkuyung, panaliten dipunlajengaken analisis data. Analisis data menika kangge ngandharaken perkawis saking ritual jamasan 22
23 ing PSJHPD, inggih menika babagan prosesi, makna simbolik piranti saha paedahipun tumrap warga PSJHPD. Proses analisis menika badhe mbabar titilaksananipun ritual jamasan antawisipun saking observasi langsung wonten ing papan panaliten, wawancara mendalam saking foto, rekaman saha sanesipun. Sasampunipun data kala wau dipunsinau saha dipunresepi lajeng dipundamel abstraksi. Abstraksi saking data- data kala wau dipundamel rangkuman inti, salajengipun dipunklompokaken utawi dipun-kategorisasi miturut klompokipun, supados langkung cetha antawisipun bab setunggal saha setunggalipun. Menawi sampun dipunkategorisasi lajeng dipunpriksa keabsahahn datanipun saha damel dudutan. Pungkasanipun data ingkang sampun dipunkempalaken lajeng dipunandharaken kaliyan gambar saha katrangannipun kanthi runtut, supados perkawis ingkag dipuntliti saged dipunbabar kanthi cetha. G. Caranipun Ngesahaken Data Teknik keabsahan data ingkang kaginakaken wonten ing salebetipun panaliten punika inggih menika triangulasi. Miturut Moleong (2001: 178) triangulasi inggih menika teknik pemeriksaan keabsahan data ingkang migunakaken sanesipun data kasebat kangge nandhingaken kaliyan data ingkang kasil. Triangulasi wonten ing panaliten inggih menika triangulasi metode utawi cara ngempalaken data ganda ing antawisipun pengamatan, wawancara lan analisis dokumen. Tringulasi wonten ing panaliten punika inggih menika triangulasi metode utawi cara ngempalaken data ganda ing antawisipun pengamatan, wawan
24 pangandikan kaliyan informan setunggal saha informan sanesipun, miturut wosing perkawisipun. Data-data ingkang kapendhet saking asiling panaliten lan wawancara dipungayutaken kaliyan kasilipun dokumen. Teknik pemeriksaan data sasanesipun triangulasi metode ugi mawi triangulasi sumber. Triangulasi sumber kalampahan mawi nyuwun andharan kanthi cetha saking informan ngenani babagan seserepan ingkang sampun kaparingaken supados saged mangertos kanthi tumemen babagan seserepan kala wau. Kalajengaken andharan saking informan setunggal dipunjumbuhaken kaliyan andharan saking informan sanesipun.
BAB IV ASILING PANALITEN SAHA PIREMBAGAN A. Sejarah Paguyuban Sastra Jendra Hayuningrat Pangruwating Diyu Paguyuban Sastra Jendra Hayuningrat Pangruwating Diyu inggih menika paguyuban penghayat kepercayaan terhadap Tuhan Yang Maha Esa ingkang dipunpangarsani dening KPH Darudriyo Sumodiningrat. KPH Darudriyo Sumodiningrat inggih menika wayah saking sinuwun Paku Buwana X. KPH Darudriyo Sumodiningrat pinaringan wahyu ghaib ajaran utawi ilmu Sastra Jendra saking Sinuwun PB X lumantar laku laku spiritual ingkang dipuntindakaken. Wiwit tasih timur KPH Darudriyo Sumodiningrat temen anggenipun lelaku nenepi manembah marang Gusti. Kawiwitan saking tasih SMA, nalika semanten KPH Darudriyo Sumodiningrat nindakaken laku tapa wonten ing Gunung Lawu. Wonten ing Gunung Lawu KPH Darudriyo Sumodiningrat tapa 40 dinten. Saking Gunung Lawu, KPH Darudriyo Sumodiningrat mlampah dhateng Kayangan , desa Dlepih, Kecamatan Tirtomoyo. Saking Kayangan nglajengaken mlampah malih kirang langkung 40 dinten dhateng pesisir sisih kidul tumuju ing Parangtritis. KPH Darudriyo Sumodiningrat sasampunipun kondur saking lelaku, lajeng napak tilas saking Semarang mlampah dhateng Goa Pringgosari ingkang wonten ing Gunung Lawu. Nalikanipun wonten Goa Pringgosari punika KPH Darudriyo Sumodiningrat pinaringan wahyu Sastra Jendra Hayuningrat Pangruwating Diyu. Wahyu Sastra Jendra Hayuningrat Pangruwating Diyu punika pinaringan saking almarhum Sinuwun PB X lumatar wahyu ghaib. Wahyu punika pinaringan 25
26 supados saged kawejangaken dhumateng para putra- wayahipun. KPH Darudriyo Sumodiningrat punika sampun anetepi jangkanipun minangka tedhak sinumpet (keturunan ingkang saged nampi wahyu) saking Sinuwun PB X, saengga ingkang katimbalan paring wejangan dhumateng para putra- wayahipun inggih menika KPH Darudriyo Sumodiningrat piyambak sanes Putranipun Sinuwun PB X minangka Ramanipun KPH Darudriyo Sumodiningrat. Wiwit tahun 1965 KPH Darudriyo Sumodiningrat paring wejangan ingkang sepisan, pratitisipun wonten ing tanggal 11 Juli taun 1965 wonten ing Kraton Surakarta Hadiningrat. KPH Darudriyo Sumodiningrat ing taun 1966 katimbalan dening bapak Presiden Soekarno supados tindak rawuh dhateng istana, kanthi lumantar Mentri Penerangan dan Olah Raga KPH Darudriyo Sumodiningrat dipuntimbali kaliyan bapak Presidhen kanthi dipunparingi Serat Kekancingan utawi Surat Keputusan Presiden bilih paguyuban punika sah miturut Undang- undang. ( sumber: KRT Cipto Asmoro Adinagoro) B. Deskripsi Setting Panaliten 1. Andharan Papan Ritual Jamasan Ritual jamasan punika katindakaken ing dinten Kemis Pahing dalu utawi malem Jum'at Pon, Surya kaping 27 wulan Februari tahun 2014. Papan panaliten ingkang dipunginakaken kangge upacara ritual jamasan katindakaken wonten ing griyanipun bapak KRT Cipta Asmara Adinagoro ing dusun Watuploso, RT 06. RW 01, kelurahan Domas kecamatan Bulukerto, kabupaten Wonogiri. Dusun Watuploso menika salah satunggalipun dusun ingkang wonten ing kelurahan Domas. Kelurahan
Domas kaperang dados 4 dusun, inggih menika dusun Watuploso, dusun Duwet, dusun Kanti, saha dusun Pondok. Wewengkon Kecamatan Bulukerto menawi dipuntingali wonten ing peta kados ing ngandhap punika: Gambar. 01: Peta Kecamatan Bulukerto Kanthi cara administratif desa Domas gadhah wates- wates ing panggenan kados mekaten: Sisih Ler : Desa Sugihan Sisih Wetan : Desa Tanjung Sisih Kidul : Desa Nadi Sisih Kilen : Kecamatan Slogohimo 27
Papan ingkang dipunginakaken kangge ritual jamasan wonten ing griyanipun KRT Cipta Asmara. Griyanipun KRT Cipta Asmara wonten ing sisih ler masjid Baiturrohman kiran langkung 100 meter kados ing gambar peta ngandhap punika: 2 1 Jl. Domas-Bulukerto Gambar. 02: Dhenah Papan ritual jamasan Ket: 1. Masjid Baiturohman 2. Papan Panaliten Saking arah Domas-Bulukerto mangering utawi mangaler, wonten masjid Baiturrohman mangaler kirang langkung 100 meter lajeng sisih wetan dalan kirang langkung 20 meter griyanipun KRT Cipta Asmara. 2. Paraga Ritual Jamasan saha Informan Ritual jamasan wonten ing PSJHPD saged katindakaken kanthi massal utawi sesarengan saha saged katindakaken kanthi piyambak-piyambak. 28
29 Panaliten punika dipunpendhet nalikanipun upacara ritual kanthi piyambak- piyambak ingkang dipun tindakaken kaliyan mas Wiwik Bagus Marsiwi. a. Paraga Ritual Jamasan Wiwik Bagus Marsiwi punika minangka paraga panaliten saha warga PSJHPD ingkang taksih nindakaken upacara ritual jamasan. Papan tanggal lairipun wonten ing Wonogiri, 7 mei 1988. Papan padununganipun wonten ing desa Nglorog, RT/RW: 05/08, Mojopuro, Jatiroto, Wonogiri. Pakaryanipun paraga panaliten inggih punika wonten ing salah satunggalipun agen bis PO Armada Jaya Perkasa ingkang mapan wonten ing Termial Jatisrono. b. Informan Panaliten KRT Cipta Asmara inggih menika pangarsa utawi Ketua Dewan Pengurus Cabang (DPC) Paguyuban Sastra Jendra Hayuningrat Pangruwating Diyu kabupaten Wonogiri. KRT Cipta Asmara minangka informan 01 wonten ing panaliten punika, awit saking panjenenganipun sampun mangertos babagan ritual jamasan saha tasih asring nindakaken prosesi ritual jamasan. Panaliten menika ugi nyuwun kaliyan bapak Wardoyo minangka informan 02, karana panjenenganipun ugi salah satunggalipun sesepuh ingkang sampun mangertos babagan paguyuban SJHPD saha tasih nindakaken prosesi ritual jamasan.
C. Lampahing Prosesi Upacara Ritual Jamasan 1. Cecawis Jamasan a. Cecawis papan Prosesi ritual jamasan dipunwiwiti kanthi nyamaktakaken punapa kemawon ingkang samangke dipunginakaken wonten ing prosesi ritual. Kawiwitan saking nyamaktakaken papan ingkang dipunginakaken kangge ritual. Papan ingkang dipunginakaken kangge ritual dipunlambari klasa. Sasampunipun klasa dipungelar, dupa utawi menyan dipunobong supados saged nambah raos ayem, hening, saha meneb pikiranipun kados ingkang dipun andharaken dening KRT Cipta Asmara (informan 01): "Menyan menika kangge menyatukan dhiri pribadi kita kaliyan penggayuh, kanggo meyakinkan nggih mas. Menyan menika sepisan kangge menyatukan, kangge penghantar dan untuk menyatukan diri pribadi, panyuwunan sekaligus pengharum ruangan, ben yakin, ben meneb pikirane nek ambune wangi, ambune seger nyenyuwun isa mulya rasane." (CLW 01) Menyan utawi dupa menika sanes minangka uborampe kados Upacara- upacara ritual sanesipun ananging namung minangka wewangen. Dupa dipunobong wonten ing wadah gelas aqua plastik ingkang dipunparingi wedhi sipados saged dipuntancepaken saha boten ngobong klasa. b. Cecawis Piranti Piranti ingkang dipunsamektakaken kangge ritual jamasan inggih menika sekar telon (mawar, kanthil, mlathi), toya tawa, baskom, anglo, areng, wesi aji awujud tatah, dupa utawi menyan. Piranti ingkang kedah dipunsamaktakaken ingkang sepisan inggih menika nyumawisaken 30 badhe
tapak jalak ingkang awujud sekar telon dipuncampur wonten ing baskom ingkang sampun wonten toya tawanipun kados ing gambar ngandhap punika: Gambar 03: Sekar Telon. (Dokumen: Nur 2014) Sekar telon dipunsamaptakaken saderengipun adicara ritual dipuntindakaken. Sekar telon saged dipunpundhut saking methik pekarangan punapa dene saking tumbas ing peken, kados andharan saking Wiwik Bagus Marsiwi (informan 3): "niku sekar telon, mbok menawi sekitar griya utawi sak kiwa tengene wonten nggih mendhet mriku, boten wonten nggih tumbas boten napa-napa." (CLW 03) Gambar 04: Sekar telon wonten ing Baskom. (Dokumen: Nur 2014) 31
32 Sekar Telon salajengipun dipunlebetaken wonten ing baskon lajeng dipunparingi toya tawar sacekapipun. Toya ingkang dipunginakaken saged toya punapa kemawon saha boten kedah saking 7 sumber, cekap saking setunggal sumber kemawon ingkang baku boten reged, amargi badhe dipunginakaken kangge sesuci, kados ingkang dipunandharaken kaliyan Wiwik Bagus Marsiwi (Informan 03): "Khasiate padha, boten ngangge pitung tempuran boten napa- napa, boten wonten maknane, penting banyu putih, resik, banyu tawa mpun sami mawon" (CLW 03) Piranti salajengipun inggih menika piranti ingkang kangge ngobong wesi aji, ingkang awujud areng ingkang dipunobong wonten ing anglo ngantos areng dados mawa. Piranti ingkang kangge ngobong wesi aji saged dipunpirsani kados ing gambar ngandhap punika: Gambar 05: Anglo. (Dokumen: Nur 2014) Anglo ingkang dipunginakaken inggih menika anglo ingkang saged kangge ngobong wesi aji, ingkang inggilipun saged
dipunginakaken kangge wadhah areng ingkang kangge ngobong wesi aji, gambaripun kados ing inggil menika. Gambar 06: Wesi Aji dipunobong. (Dokumen: Nur 2014) Wesi aji dipunobong ing anglo ngantos warnanipun abrit kados geni mawa, gambaripun kados ing nginggil punika. Wesi aji dipunobong ngantos kados mawa amargi wonten ing Ritual Jamasan menika wesi aji utawi tatah menika pralambang saking geni kangge ngobong rereged. 2. Lampahing Ritual Jamasan Lampahing ritual jamasan kaperang dados pitu prosesi, perangan- peranganipun saking lampahing ritual jamasan inggih menika: a. Manembah Marang Gusti Manembah marang Gusti utawi sembah luhur, inggih menika menawi wonten ing Paguyuban Sastra Jendra Hayuningrat Pangruwating Diyu dipunsebut Sembah Luhur. Sembah Luhur katindakaken kanthi lenggah sila, asta wonten ing sak nginggilipun mustaka kados wonten ing gambar punika: 33
Gambar 07: Sembah Luhur. (Dokumen: Nur 2014) Sembah luhur menika katujokaken dhumateng Gusti ingkang Maha Luhur, awit saking menika sembah ingkang awujud asta wonten ing sak nginggilipun mustaka, miturut kapitadosan PSJHPD minangka pralambang sujud dhumateng Gusti ingkang mapanipun wonten saknginggilipun alam pikiraning manungsa. Gusti ingkang langkung luhur saha inggil saking manungsa. Mantram-nipun ing Sembah Luhur inggih menika: "Gusti Allah ingkang maha Agung, Gusti Allah Ingkang Maha Suci, Gusti Allah ingkang Maha Wikan". (CLW 03) Sembah Luhur katindakaken minangka wujud saking manembah dhumateng Gusti, nyuwun pangayomanipun Gusti kados ingkang dipun andharaken kaliyan KRT Cipta Asmara (informan 01): "Jamasan menika dipunawiti niku manembah dhumateng ngarsanipun Gusti manut agama kang rinasuk".(CLW 01) 34
Ancas saking sembah luhur menika minangka wujud saking tiyang ingkang nindakaken prosesi Ritual Jamasan dhumateng ngarsanipun Pangeran, awit saking raos manahipun ingkang nyuwun pangayoman supados prosesi Ritual Jamasan menika saged gangsar boten wonten alangan punapa-punapa saha saged mupangat dhateng tiyang ingkang nindakaken prosesi ritual. b. Mujekaken Leluhur Mujekaken para leluhur utawi Sembah Cipta, katindakaken kanthi lenggah sila sami kaliyan Sembah Luhur ananging astanipun wonten ing teleng cipta (antawisipun alis kanan lan kering) kados wonten ing gambar punika: Gambar 08: Sembah cipta. (Dokumen: Nur 2014) Sembah cipta menika sembah ingkang katujokaken marang tiyang sepuh utawi para leluhur. Asta wonten ing teleng cipta miturut kapitadosan saking PSJHPD minangka pralambang sujud pangabekti peputra marang tiyang sepuh. 35
Mantramnipun ing Sembah Cipta inggih punika "Bapa kang minangka dadi Lantaran, Biyung kang minangka dadi Papan, Leluhurku kang hanurunnake". (CLW 03) Miturut informan Sembah Cipta katindakaken mujudaken pamuji marang para leluhur, mugya saget lumebet ing swarganing Allah kados andharan KRT Cipta Asmara (informan 01) ing ngandhap punika: "Kaping kalihipun menika mujekaken eyang leleuhur, mugi- mugi para tinampi wonten ngayunanipun pengeran saged mlebet wonten swarganing Allah" (CLW 01) eyang leluhur ingkang sampun Ancas saking sembah cipta inggih menika minangka wujud bekti dhumateng tiyang sepuh utawi para leluhur. Sembah luhur ugi minangka atur pamuji dhumateng Gusti mugya tiyang sepuh utawi para leluhur ingkang sampun seda saged lumebet katampi wonten ngarsanipun Pangeran. c. Sembah Jaja Sembah Jaja inggih menika sembah dhumateng jati dhirinipun piyambak. Sembah Jaja katindakaken kanti lenggah sila sami kaliyan sembah Luhur ananging astanipun wonten jaja utawi dhadha, kados ing gambar punika: 36
37 Gambar 09: Sembah Jaja. (Dokumen: Nur 2014) Sembah jaja menika sembah ingkang katujokaken dhumateng diri pribadinipun piyambak. Awit saking menika asta kapapanaken wonten ing jaja. Miturut kapitadosan ing PSJHPD sembah jaja menika sembah dhumateng roh suci ingkang mapan wonten ing sukma sejati, sukma sejati menika mapanipun wonten ing manah utawi ati ingkang wonten ing salebeting jaja. Roh suci kala wau dados juru panuntun utawi guru ingkang saged ngendhaleni tindak-tanduk saking manungsa, ingkang saged ndadosaken manungsa tumindak sae awit saking sejatinipun manungsa lair wonten ing alam bebrayan punika suci lahir saha batinipun. Mantramipun ing Sembah Jaja ingih menika: "Roh Suci, Sukma sejati, Guru sejati kang lungguh ing sukma sejati". (CLW 03). Sembah Jaja katindakaken supados saged pinaringan kekiyatan lahir- batin, kados ingkang dipunandharaken dening KRT Cipta Asmara (informan 01):
"Sembah jaja menika sembah saking jati dhirinipun piyambak, hla menika salebetipun mugya pinaringan daya kekiyatan lahir-batin" (CLW 01) Sembah jaja gadhah ancas minangka wujud panyuwunan supados lahir bathinipun tiyang ingkang nindakaken Ritual Jamasan saged pinaringan daya kekiyatan lahir saha batinipun. Daya kekiyatan ingkang dipunbetahaken nalikanipun prosesi ritual supados teteg nalikanipun badhe nindakaken Ritual jamasan. d. Cipta Raga Cipta Raga inggih menika jinggleng raga utawi ngraosaken sedaya perangan- perangan badan. Wiwit saking pucuking driji suku dumugi ing mustaka. Cipta Raga katindakaken kanthi lenggah sila sami kaliyan sembah luhur, ananging astanipun wonten ing sak inggilipun pelanangan, kados ing gambar punika: Gambar 10: Cipta Raga 01. (Dokumen: Nur 2014) 38
39 Nalikanipun cipta raga sedaya peranganing badan dipun raosaken, wiwit saking racikan suku kanan lan kering, samparan suku kanan-kering, wengkengan kanan- kering, jengku kanan- kering, wentis kanan- kering, bocong, pelanangan utawi kalam, padharan, tuntunan, prembayun kanan-kering, jaja, pengkeran, pamidhangan, asta kanan-kering, tapak asta, racikan asta, lajeng wangsul malih tapak asta, asta kanan- kering, pamidhangan, jangga, adhegan, lathi andhap- inggil, waja, rawis, grana, pangarasan kanan- kering, talingan kanan- kering, palarapan, soca utawi tingal kanan- kering, imba kanan- kering, teleng cipta, pasundhulan lajeng dipunputer mangiwa utawi walikanipun jarum jam. Mantram ingkang dipunsebutaken sakbibaripun jinggleng raga inggih menika: "Aku iki urip, uripku cahyaning Gusti Allah, iki ragaku, iki jenengku...Wiwik-Wiwik-Wiwik (nyebataken asmanipun kaping tiga) (CLW 03) Kalajengaken mantram salajengipun: "Wuluku ya ragaku, kulitku ya ragaku, dagingku ya ragaku, uratku ya ragaku, getihku ya ragaku, balungku ya ragaku, sungsumku ya ragaku" (CLW 03) Sabibaripun mantram punika dipunsebutakan, tapak asta ingkang kanan dipunbikak mlumah, tapak asta ingkang kering mengkurep wonten ing saknginggilipun wentis kados ing gambar ngandhap punika:
Gambar 11: Cipta Raga 02. (Dokumen. Nur 2014) Wonten ing patrap punika tapak asta ingkang kering mengkurep wonten ing saknginggilipun wentis miturut Wiwik Bagus Marsiwi (informan 03) bilih asta ingkang kanan menika mujudaken nampi dayaning alam saha ingkang kering menika ngunci supados lumebet wonten ing badanipun. Ancas saking cipta raga inggih menika supados saged ngraosaken sedaya peranganing badan wiwit saking pucuking suku tumekaning pucukipun rikma sedaya tindak-tanduk ingkang katindakaken ing saben dintenipun migunakaken sedaya peranganing badan saged kasirnakaken saha sageda mengkoreksi punapa ingkang dados kalepetanipun. e. Nyucekaken Tataran Pitu Nyucekaken tataran pitu punika minangka wos saking ritual jamasan. Nyucekaken tataran pitu menika dipuntindakaken kanthi cara ndilat wesi aji kaping wolu. Tata caranipun Nyucekaken Tataran 40
Pitu inggih menika lungguh sila tasih kados Cipta Raga lajeng nyebutaken mantram: "Aku kang jumeneng pribadi ya pribadining manungsa" "Aku kang kuwasa ngereh sadulurku kang lungguh jroning kratonku. Sadulurku kang lungguh ing getihku. Jumedhula Ngratoni blegering wadagku " "Aku manungsa dadi ratuning geni, wiwik wiwik wiwik" (nyebutaken asmanipun kaping 3) (CLW 03) Sabibaripun mantram dipunsebutaken wesi aji ingkang sampun dipunobong dipuncepeng ing asta kanan lajeng dipunparingaken ing saknginggilipun mustaka kados gambar ing ngandhap punika: Gambar 12: Nyepeng Wesi Aji. (Dokumen. Nur 2014) Sasampunipun punika Nyucekaken Tataran Pitu kalajengaken kanthi dilat wesi aji kaping wolu ingkang saben dilat nyebataken mantram kanthi urutan: "Resika wuluku" (ndilat) "Resika kulitku" (ndilat) "Resika dagingku" (ndilat) 41
"Resika uratku" (ndilat) "Resika getihku " (ndilat) "Resika balungku " (ndilat) "Resika sungsumku" (ndilat) "Resika ghaibku" (ndilat) Nyucekaken Tataran Pitu katindakaken kados ing gambar ngandhap punika: Gambar 13: Nyucekaken tataran pitu. (Dokumen. Nur 2014) Nyucekaken Tataran Pitu punika ancasipun sesuci diri pribadi utawi sesuci raga saking tumindak angkara murka. Babagan ancasipun saking Nyucekaken Tataran Pitu kajumbuhaken kados ingkang kaandharaken dening KRT Cipta Asmara (informan 01) ingkang kados mekaten: "Hla menika ingkang isinipun jamasan menika sesuci diri, dados jamasan menika sesuci raga mas menika, sasampunipun jamasan menika ingkang isinipun isi- isi penemu nggih. Isi- isi penemu menika kangge maca badanipun piyambak awit saking telenging cipta nganti tumekaning pucuking sikil" (CLW 01) 42
Lumantar saking jamasan punika sesuci raga katindakaken. Tumindak angkara ingkang asring katindakaken diri pribadi lumantar sedaya peranganing badan wiwit saking telenging cipta minangka punjeripun pikiran dumugi ing pucukipun suku ing saben dintenipun saged dipunsucekaken kanthi cara Nyucekaken Tataran Pitu. Tataran Pitu inggih menika perangan-peranganing badan manungsa ingkang kaperang wiwit saking wulu, wacucal, daging, urat, rah, balung, saha sungsum jumbuh kaliyan ingkang dipunandharaken kaliyan KRT Cipta Asmara (informan 01): "Dados mula resika wuluku, resika kulitku, dados ingkang isinipun nyuceni tataran pitu awit saking wulu tumekaning sungsum, ingkang isinipun jamasan punika nyuceni tataran pitu. Tataran pitu menika nggih wulu, kulit, daging, urat, getih, balung, sungsum." (CLW 01) Wonten ing Sastra Jendra dipunpitadosi bilih nalikanipun jamasan punika ingkang dipunsuceni inggih punika namung tataran pitu, awit saking sajroning badan manungsa inggih kaperang dados pitung tataran kados kala wau, babagan punika dipuntegesaken malih kaliyan andharan saking KRT Cipta Asmara (informan 01): "Menawi Sastra Jendra nggih niku ning disuceni namung niku, dadi saka wulu, dados menungsa isine rak ya kuwi tah mas? Apa kok sing disuceni mung iku, hla didalam diri manusia isinya Cuma itu, ya gur wulu, nggih kulit,terus daging,urat, darah, balung, sungsum.hla perkara usus amperu, sapanunggalane iku sing nguwasani daging."(CLW 01) Jamasan katindakaken minangka sesuci diri pribadining manungsa ingkang saking pitung tataran lumantar saking lidhah. Lumantar saking lidhah amargi miturut Sastra Jendra lendir-lendir 43 saged
44 ingkang wonten ing lidhah saged dipunsucekaken, kajawi punika makna simbolikipun saking lendir-lendir kala wau inggih punika sedaya tetembungan ingkang boten sae kados tembung pisuhan, tembung-tembung ala, saha tembung sugal saged dipunsucekaken kanthi dipunobong kaliyan geni. Babagan nyucekaken tataran pitu punika kajumbuhaken kaliyan andharan saking KRT Cipta Asmara (informan 01): "Tegesipun bumi, banyu, angin punika saged kangge wudhu, menawi wonten Sastra Jendra wudhune kangge ngresiki lendir- lendir ingkang wonten ilat, contone tembung tembung pisuh, tembung elek, tembung sugal merga saka ilat nggih.menika resike karo geni" (CLW 01) Kajawi saking menika menawi ingkang dipunjamas kanthi migunakaken geni, peranganing badan sanesipun tamtu saged ngobong utawi saged mlonyoh. Menawi lumantar lidhah boten mlonyoh amargi lidhah punika wonten cairan-nipun saengga nalikanipun dipunsucekaken ngangge wesi aji ingkang dados mawa boten saged mlonyoh, namung kados ngunjuk toya ingkang benter menika, babagan punika jumbuh kaliyan ingkang dipunandharaken kaliyan bapak Wardoyo (informan 02): "Ya nek ora mlonyoh kuwi karana nganggo lidhah berair kui, jadi kalo yang namanya jamasan atau kramas itu kan lidahnya berair umpama dikasih api itu ya tidak akan terjadi mlonyoh utawa mlenthung itu gak akan terjadi. Tapi kalo selain lidah itu mesti mlonyoh, yang kena bibir atau yang lain mesthi mlonyoh. Tapi kalo lidahnya ndhak mlonyoh, ya cuman kaya minum air panas, buntal itu kalo wong jawa ngandhakke buntal itu." (CLW 02)
Lidhah ingkang sampun dipunjamas boten sakit utawi mlonyoh, ingkang dipunraosaken kaliyan tiyang ingkang nindakaken jamasan punika namung buntal kados ingkang dipunraosaken kaliyan mas Wiwik Bagus Marsiwi (informan 03) ingkang sampun nindakaken jamasan: "Nek bekas boten enten, nggih rasane buntal niku....nggih nek bar jamasan nika nggih katon jenenge wong reresik nggih niku, kados mbok menawi solat, nika teng pikiran nggih padhang niku nggih sami mawon, kados jamasan ning pikiran nggih padhang, ayem." (CLW 03) Nalikanipun nindakaken sesuci raga utawi nyucekaken tataran pitu wonten ing Ritual Jamasan ing PSJHPD menika saged dipuntingali bilih awit saking raos batin ingkang meneb saha kapitadosan bilih Gusti Allah ingkang Maha luhur badhe pinaringan daya kekiyatan saha lahir batinipun dhumateng tiyang ingkang nindakaken Ritual jamasan, prosesi ndilat wesi aji ingkang benter boten rumaos benter. Menawi dipuntingali saking nalaripun bilih jamasan menika katindakaken kanthi ndilat tatah benter migunakaken lidhah, lajeng lidhah menika wonten cairan-ipun, awit saking menika lidhah boten mloyoh utawi boten kraos sakit. f. Napak Jalak Napak Jalak menika minangka pethiting ritual jamasan. Napak Jalak inggih menika damel tapak jalak migunakaken wesi aji ingkang sampun dipunginakaken kangge Nyucekaken Tataran Pitu. Tapak jalak inggih punika rajah Tapak Jalak utawi rajah Sastra Jendra 45
46 ingkang isinipun Aksara Jawa. Tapak Jalak punika ngrajah wonten ing toya sekar telon (mawar, kanthil, mlathi) ingkang wonten ing baskom kanthi wujud bunder lajeng dipunpara dados sekawan perangan saha ngginakaken mantram rajah tapak jalak kados ingkang dipunandharaen kalian KRT Cipta Asmara (informan 01): "Mantrammipun menika anu, mantrammipun ngrajah dados rajah menika gandheng tata cara jawa nggih ha na ca ra ka niku". (CLW 01) Mantram saking rajah Tapak Jalak inggih menika: "ha na ca ra ka, da ta sa wa la, pa dha ja ya nya, ma ga ba tha nga, nya ya ja dha pa. la wa sa ta da, ka ra ca na ha, abang, putih, kuning, ireng, rahayu-rahayu-rahayu" Gambar nalikanipun ngrajah Tapak Jalak saged dipunpirsani kados ing ngandhap punika: Gambar 14: Ngrajah Tapak Jalak. (Dokumen. Nur 2014)
Sabibaripun ngrajah, salajengipun mendhet tetesan toya saking wesi aji ingkang sampun kacelupaken ing toya sekar tapak jalak. Toya ingkang dipuntetesaken ing tapak asta salajengipun dipunratakaken ing sedaya badan kados ing gambar ngandhap punika: Gambar. 15: Napak Jalak. (Dokumen. Nur 2014) Toya ingkang sampun dipunginakaken kangge jamasan kala wau tasih saged dipunginakaken kangge jejampi saha kangge pager ghaib pekarangan-pekarangan saha papan-papan ingkang wingit, punika kados ingkang dipunandharaken kaliyan KRT Cipta Asmara (informan 01): "Saged dipunginakaken nggih kangge jejampi saged ingkang sami yakin nggih, terus saged dipunginakaken kangge wonten papan ingkang wingit-wingit, pageran omah pa papan ingkang wingit- wingit pekarangan- pekarangan " (CLW 01) Toya salajengipun dipununjuk saged kangge jampi miturut kapitadosanipun para pamupu jamasan, kados ing gambar ngandhap punika: 47
48 Gambar. 16: Ngunjuk Toya Sekar Tapak Jalak. (Dokumen. Nur 2014) Napak jalak miturut kapitadosan saking PSJHPD ngrajah sedaya rereged saking badan ingkang sampun dipunjamas. Rereged saking badan ingkang sampun dipunjamas menika mujudaken saking para diyu ingkang mapan wonten ing sajroning diri manungsa dados kedah dipunrajah supados ical saking badanipun manungsa lumantar jamasan. g. Meditasi Meditasi katindakaken sabibaripun napak jalak minangka panutuping prosesi ritual jamasan. Meditasi punika katindakaken kanthi cara masrahaken gesang saha ngosongaken pikiran utawi hening nyenyuwun dhumateng Gusti awit saking sampun nindakaken sesuci, kados ingkang dipun andharaken kaliyan KRT Cipta Asmara (informan 01): "Sasampunipun jamasan kang isinipun sesuci raga ingkang kados menika,janipun menika dipunlajengaken meditasi, tataranipun menika nggih, nek mpun trus bar jamasan sesuci
raga niku malah boten pareng guyon, rokok-rokokan, wong niku sesuci raga, bar wudu nggih, hla menika lajeng meditasi. Nyenyuwun Ngarsanipun Gusti, pasrah gesang ngosongake pikiran, sing hening kanthi meneng hening mangesthi nyenyuwun." (CLW 01) Meditasi katindakaken kanthi cara lungguh sila sami kaliyan sembah luhur lajeng tapak astanipun dipunbikak wonten saknginggilipun jengku kados ing gambar punika: Gambar. 17: Meditasi. (Dokumen. Nur 2014) Nalikanipun meditasi asta ingkang kanan dipunbikak saha ingkang kering mengkurep, ancasipun miturut mas Wiwik Bagus Marsiwi ingkang nindakaken meditasi supados saged ngingsep utawi nampi daya saking mantram ingkang dipuntindakaken lajeng ingkang kering mengkurep minangka panguncen utawi panutup kados ing andharan mas Wiwik Bagus Marsiwi (informan 03) ngandhap punika: "Nek mlumah niku saged ngge panampi, hla ning gegem mengkurep niku ngge penguncen namungan.....misale mendhet to mas? Mendhet ngangge napa niku?misale mantra nggih 49
mas?maca mantra ngaten, hla tangan sing tengen ngge nyedhot kalih nggegem, hla mengke kan sing mriki (asta tengen) mpun icul malih, dilepas napase icul. Hla nika sing kiwa niki nggegem niki ngge panguncen, dadi mpun mlebet padhane mpun mlebet wonten kiwa namung ngaten niku" (CLW 03) Asta kanan ingkang mlumah saha asta ingkang kereng mengkurep menika ugi minangka simbol saking pakurmatan dhumateng Gusti saha atur pakurmatan marang sasamining titah. Gusti ingkang mapan wonten inggil kasimbolaken asta tengen saha titah ingkang maoan wonten ing ngandhap. Ancas saking meditasi inggih menika minangka wujud ngeningaken pikiran saha nyenyuwun utawi dedonga marang Gusti supados saged ayem pikiranipun. Miturut kapitadosan saking PSJHPD nalikanipun meditasi diuntindakaken daya kekiyatan saking alam saged dipunpinanggih. Daya kekiyatan saking alam saged rinasuk wonten salebeting badan amargi saking tiyang ingkang nindakaken meditasi nyenyuwun kanthi tumemen saha ngosongaken pikiran saking hawa nafsu ingkang mapan wonten sajroning diri pribadinipun piyambak. Prosesi Ritual Jamasan ingkang sampun katindakaken dening mas Wiwik Bagus Marsiwi kanthi prosesi-prosesi saha tata cara ingkang manut miturut tradhisi upacara ingkang wonten ing PSJHPD. Jumbuh kaliyan andharan saking Tashadi (1986: 58), ingkang ngandharaken bilih upacara tradhisi inggih menika sedaya tindak-tanduk ingkang gayut kaliyan kapitadosan ingkang lumampah wonten ing sajroning masyarakat. Upacara Ritual Jamasan ingkang dipuntindakaken dening mas Wiwik Bagus 50
Marsiwi ugi kalaksanan manut kaliyan tata cara kapitadosan masyarakat PSJHPD. Ritual Jamasan ingkang wonten ing PSJHPD menika minangka wujud saking panyuwunan dhumateng Gusti Ingkang Maha Luhur ingkang dipuntingali saking segi folkloripun kalebet folklor eksoterik awit saking namung saged dipunmangertos dening tiyang ingkang sampun nate nindakaken prosesi Ritual Jamasan saha dipunraosaken kanthi manah ingkang wening saha manah ingkang meneb. Prosesi Ritual Jamasan ingkang wonten ing PSJHPD menika menawi dipuntingali saking andharan-andharan informan saha ingkang sampun dipuntindakaken dening paraga panaliten sarta kajumbuhaken kaliyan andharan saking ahli, saged dipunpendhet dudutan bilih Prosesi Ritual Jamasan ingkang wonten ing PSJHPD menika minangka salah satunggalipun upacara tradhisi ingkang lumampah, katindakaken kanthi tatacara adat ingkang sampun dipunpitados wonten ing masyarakat penghayati-pun. Prosesi Ritual Jamasan gadhahi ancas saha mupangat tartamtu ingkang namung saged dipunraosaken dening tiyang ingkang pitados kaliyan tradhisi Upacara Ritual Jamasan menika. D. Makna Simbolik Piranti Ritual Jamasan 1. Wesi Aji Wesi aji wonten ing ritual jamasan kaginakaken kangge piranti nyuceni diri. Wesi aji ingkang dipunginakaken saged punapa kemawon boten kedah duwung punapa dene tombak, saged migunakaken glathi, tatah, saha 51 ing
wesi sanesipun. Kados ingkang dipunandharaken kaliyan KRT Cipta Asmara (informan 01): "wesi aji saged ginakaken tatah, glathi, wesi punapa kemawon saged." (CLW 01) Ananging ingkang asring dipunginakaken kangge ritual jamasan inggih menika tatah amargi barangipun gampil dipunpadosi saha mirah reginipun. Wujud saking tatah ingkang dipunginakaken kangge jamasan inggih menika kados ing gambar punika: Gambar. 18: Tatah. (Dokumen. Nur 2014) KRT Cipta Asmara minangka informan 01 ngandharaken babagan makna simbolik saking wesi aji bilih: "Wonten maknanipun, sebabipun ingkang kangge sesuci ingkang kenging menika ngginakaken barang ingkang saged dipunbong, sepisan niku. Tegesipun bumi,banyu, angin punika kangge sesuci raga saged kangge wudhu, menawi wonten Sastra Jendra wudhune kangge ngresiki lendir- lendir ingkang wonten ilat contone tembung-tembung pisuh, tembung elek, tembung sugal merga saka ilat nggih.menika resike karo geni" (CLW 01) Wesi aji wonten salebetipun ing ritual jamasan punika gadhah makna simbolik. Makna simbolik wesi aji miturut kapitadosan saking PSJHPD inggih menika minangka piranti saged kangge nyucekaken rereged. Wesi aji ingkang dipunobong punika saged kangge nyucekaken lendir-lendir utawi 52
rereged ingkang wonten ing lidhah, kados tembung-tembung pisuh, tembung ala, tembung sugal ingkang medalipun saking lidhah saged dipunsucekaken kanthi dipunobong. 2. Anglo Anglo kaginakaken kangge piranti ngobong wesi aji. Boten wonten paugeran tartamtu babagan anglo ingkang kaginakaken kangge ritual jamasan punika. Anglo ingkang kaginakaken nalikanipun ngobong wesi aji ingkang bakunipun saged kangge wadah areng supados saged enggal damel wesi aji saged dados warni abrit. Miturut KRT Cipta Asmara (informan 01) nga ndharaken bilih : "Anglo menika kasimbolaken dados geni ingkang kangge ngobong utawi nyirnakaken rereged wujudipun geni kangge ngobong wesi aji...". Wujud anglo ingkang kaginakaken kangge jamasan inggih punika kados ingkang wonten ing gambar punika: Gambar. 19: Anglo. (Dokumen. Nur 2014) Anglo punika kasimbolaken dados geni ingkang saged ngobong rereged ing badanipun manungsa inkang kaperang dados tataranipun wonten pitu. Pitu tataran menika perangan saking badanipun manungsa ingkang kaperang kados: wulu, kulit, daging, urat/otot, rah, balung, saha sungsum. Miturut 53
kapitadosan saking PSJHPD rereged ingkang wonten ing peranganing badan saged dipunsirnakaken kanthi dipunobong mawi upacara Ritual Jamasan. 3. Dupa Salebetipun ing ritual jamasan menyan utawi dupa dipunginakaken kangge pengharum utawi wewangi papan ingkang badhe dipunginakaken jamasan. Ritual jamasan ing Paguyuban Sastra Jendra Hayuningrat Pangruwating Diyu ngginakaken menyan utawi dupa menika sanes kangge uborampe kados ing upacara- upacara ritual sanesipun, kados ingkang kaandharaken kaliyan KRT Cipta Asmara (informan 01): "Lajeng napa kok ngobong menyan nggih, mengko sanu nganti kleru? Jare menyan ki panganane setan. Menyan menika kangge menyatukan dhiri pribadi kita kaliyan penggayuh, kanggo meyakinkan nggih mas. Menyan menika sepisan kangge menyatukan, kangge penghantar dan untuk menyatukan diri pribadi, panyuwunan sekaligus pengharum ruangan, ben yakin, ben meneb pikirane nek ambune wangi, ambune seger nyenyuwun isa mulya rasane." (CLW 01) Aroma utawi wewangi saking dupa saged damel pribadinipun nyawiji kaliyan penggayuh saha saged nambah yakin ayem pikiranipun. Gambar saking dupa utawi menyan saged dipunpirsani ing ngandhap punika: Gambar 20: Dupa. (Dokumen. Nur 2014) 54
Wonten ing PSJHPD menyan utawi dupa boten dipunginakaken kangge piranti Ritual Jamasan. Dupa dipunginakaken kangge sarana wawangen nalikanipun prosesi Ritual Jamasan dipuntindakaken. Kanthi ancas supados saged nambah raos wening saha saged nambah pikiranipun ingkang nindakaken Ritual saged meneb. 4. Tapak Jalak Tapak Jalak wonten ing prosesi ritual jamasan menika minangka salah satunggalipun piranti kangge sesuci. Dipunsebut Tapak Jalak amargi sekar wonten ing baskom punika sabibaripun sesuci dipunrajah kanthi rajah tapak jalak. Babagan asmanipun rajah tapak jalak punika kados ingkang dipunandharaken KRT Cipta Asmara (informan 01): "Asmanipun rajah tapak jalak, rajah sastra jendra niku gambare nggih tapak jalak niku wau, dados menika rajah tapak jalak kala wau." (CLW 01) Simbol saking rajah tapak jalak punika dipun damel bunder lajeng dipunprapat utawi dipunpara dados sekawan sinambi dipunrajah Tapak Jalak jumbuh kaliyan andharan saking informan "simbolipun digawe bunder terus dipara papat ta mas". (CLW 01) Mantram saking rajah Tapak Jalak inggih menika: "ha na ca ra ka, da ta sa wa la, pa dha ja ya nya, ma ga ba tha nga, nga tha ba ga ma, nya ya ja dha pa. la wa sa ta da, ka ra ca na ha, abang, putih, kuning, ireng, rahayu-rahayu-rahayu" (CLW 03) Gambar rajah tapak jalak menawi kagambaraken wonten ing kertas kados ing gambar ngandhap punika: 55
Gambar 21: Rajah Tapak Jalak. (Dokumen. Nur 2014) Gambar utawi simbol rajah Tapak Jalak kawiwitan saking sisih nginggil mangandhap bunder mangering kados arah jarum jam. Saking sisih nginggil sisih kanan punika wosipun " ha na ca ra ka", lajeng sisih mandhapipun punika "da ta sa wa la", lajeng ing sisih keringipun punika "pa dha ja ya nya" lajeng ing inggilipun punika "ma ga ba tha nga". Kalajengaken saking inggil mangandhap "nga tha ba ga ma", ngandhapipun malih, "nya ya ja dha pa", lajeng saking kering lurus manengen "la wa sa ta dha" lajeng kananipun "ka, ra ca, na, ha". Tapak Jalak menika wujudipun arupi baskom ingkang salebetipun wonten toya tawa lan sekar telon ingkang peranganipun sekar Mawar, sekar Kanthil saha sekar Mlathi kados ing gambar ngandhap punika: 56
Gambar. 22: Tapak Jalak. (Dokumen. Nur 2014) Miturut katrangan saking informan makna simbolik saking Tapak Jalak punika wosipun wonten ing salebetipun sekar telon saha rajah ingkang dipunginakaken, salintunipun menika boten wonten malih. Piranti wadhah- wadhah kados baskom, wadah sesekaran menika namung kangge wadhah kemawon. Makna simbolik saking tapak jalak ingkang perangan- peranganipun saged dipunpratelakaken kados mekaten: a. Sekar Telon Sesekaran ingkang kaginakaken wonten ing ritual jamasan menika awujud sekar telon. Sekar telon menika peranganipun inggih menika sekar mawar, sekar kanthil saha sekar mlathi. Saben sekar menika nggadhahi makna simbolik ingkang beda-beda, andharannipun saged kababaraken kados ing ngandhap punika: 1) Sekar Mawar Sekar mawarkaginakaken wonten ing ritual jamasan maknanipun supados salebetipun wonten ing panyuwunan saged tawa utawi tawar kalis saking mala bebaya, utawi saged kalis ing sambikala, jumbuh kaliyan ingkang dipun andharaken kaliyan KRT Cipta Asmara (informan 01): "Mawar menika salebetipun panyuwunan supaya tawa, tawar tan dadi baya napa sak tedhak turunipun. Kalis ing sambikala menika, kembang mawar ki tawa tawar." (CLW 01) 57
Gambar saking sekar mawar menika saged dipunpirsani wonten ing ngandhap punika: Gambar. 23: Sekar Mawar. (Dokumen. Nur 2014) Sekar mawar dipunginakaken wonten ing salebetipun Ritual Jamsaan nggadhahi ancas mujudaken simbol panyuwunan supados saged tawa, tawar, kalis saking sambikala boten wonten alangan satunggaling punapa nalikanipun nindakaken Upacara Ritual Jamasan. 2) Sekar Kanthil Sekar kanthil kaginakakaen wonten ing ritual jamasan maknanipun menika wonten salebetipun pandonga supados ingkang kumanthil kanthil, wonten salebetipun pangandikan ingkang sae mugi dados panuntuning gesang, jumbuh kaliyan ingkang dipunandharaken KRT Cipta Asmara (informan 01): "Kanthil menika ingkang kumanthil kanthil wonten salebetipun pangandikan ingkang sae, mugi dados panuntuning gesang". (CLW 01) 58
59 Gambar saking sekar kanthil menika saged dipunpirsani wonten ing ngandhap punika: Gambar. 24: Sekar Kanthil. (Dokumen. Nur 2014) Sekar kanthil dipunginakaken wonten ing prosesi Ritual Jamasan nggadhahi ancas mujudaken simbol panyuwunan ingkang kumanthil wonten sajroning ati nalikanipun dipun medalaken ing pangandikan supados saged sae anggenipun ngendikan saengga saged dados panuntun ing gesangipun. 3) Sekar Mlathi Sekar mlathi kaginakaken wonten ing ritual jamasan maknanipun menika salebetipun panyuwunan, pangandikan ingkang medal saking lathi dadosa panuntuning gesang, lumeber dados juru ladining bebrayan ingkang sae, jumbuh kaliyan ingkang dipun andharaken kaliyan KRT Cipta Asmara (informan 01): "Mlathi menika pangandikan ingkang medal saka lathi dadosa panuntuning gesang lumeber dados juru ladining bebrayan ingkang sae"(CLW 01)
60 Gambar saking sekar Mlathi menika saged dipunpirsani wonten ing ngandhap punika: Gambar 25: Sekar Mlathi. (Dokumen. Nur 2014) Sekar mlathi wonten ing salebetipun Ritual Jmasan kaginakaken nggadhai ancas mujudaken simbol panyuwunan supados sedaya ingkang medal saking lathi sageda arum utawi sae sahengga saking pangandikanipun saged dados juru ladi utawi juru panuntun ing pagesanganipun ing alaming bebrayan. b. Rajah Tapak Jalak Simbol saking tapak jalak punika dipundamel bunderan saha dipunperang dados sekawan perangan. Mantram saking rajah Tapak Jalak inggih menika: "ha na ca ra ka, da ta sa wa la, pa dha ja ya nya, ma ga ba tha nga, nga tha ba ga ma, nya ya ja dha pa. la wa sa ta da, ka ra ca na ha, abang, putih, kuning, ireng, rahayu-rahayu-rahayu" Makna ingkang wonten salebetipun simbol tapak jalak inggih menika nggambaraken kemayan sekawan perkawis utawi napsu saking manungsa
ingkang wonten sekawan perkawis. Perangan- peranganipun saged kababaraken kados ing ngandhap punika: 1) Abrit Abrit menika nedahaken simbol sedulur ingkang warni abrit. Sedulur ingkang wujudipun abrit punika mapanipun wonten ing salebetipun Rah utawi getih. Plawanganipun wonten ing talingan utawi medal saha mlebetipun saking talingan. Warni abrit punika saged nggambaraken napsuning manungsa ingkang awujud kabrangasan utawi napsu amarah. 2) Pethak Pethak menika nedahaken simbol sedulur ingkang warni pethak. Sedulur ingkang wujudipun pethak punika mapanipun wonten ing napas utawi nupus. Plawanganipun wonten ing grana utawi irung. Warni pethak punika saged nggambaraken napsuning manungsa ingkang awujud napsu mutmainah utawi napsu ingkang sae. 3) Jene Jene menika nedahaken simbol sedulur ingkang warni jene. Sedulur ingkang wujudipun jene punika mapanipun wonten salebetipun balung- sungsum plawanganipun wonten ing netra. Warni jene punika saged nggambaraken napsuning manungsa ingkang awujud napsu supiyah, 4) Cemeng 61
62 Cemeng menika nedahaken simbol sedulur ingkang warni cemeng, sedulur ingkang wujudipun cemeng punika mapanipun wonten ing salebetipun daging- kulit. Plawanganipun wonten ing tutuk. Warni cemeng punika saged nggambaraken napsuning manungsa ingkang awujud napsu aluamah. 5) Panjer Penjer menika maknanipun kaslametaning diri pribadining manungsa ingkang mapanipun wonten ing ati. Simbol sedulur ingkang cacah sekawan menika wonten ing kapitadosan para penghayat SJHPD minangka nepsu saking manungsa ingkang wonten diri pribadining manungsa, salebetipun rajah menika wonten aksara Jawi wutuh saha caraka balik. Aksara menika kasimbolaken minangka simbol saking pagesanganipun manungsa wonten ing alam bebrayan ingkang kedah menggalih. Menggalih sedaya kemawon ingkang arupi nafsu amarah, mutmainah, supiyah saha aluamah. Sedaya kedah dipunpenggalih saha dipunraosaken, ananging wonten kala mangsanipun kedah dipungelar utawi dipungulung supados saged selaras antawisipun nafsu kaliyan kabetahan. Babagan rajah tapak jalak punika kajumbuhaken kaliyan ingkang dipunandharaken kaliyan KRT Cipta Asmara (informan 01) ingkang kados mekaten:
63 "Tapak jalak niku digawe bunder trus diprapat nggih, hla menika nuduhaken kemayan patang prakara,napsuning manungsa papat, abang, putih, kuning, ireng. Lajeng, abang niku nuduhaken sedulur sing rupa abang, kratone ana getih, plawangane wonten kuping. Putih menika nuduhaken sedulur putih,kratone wonten ing napas utawi nupus,plawangane wonten grana utawi irung. Terus kuning nggih, kuning nuduhaken sedulur kuning, plawangane wonten mripat, kratone wonten balung sungsum. Terus ireng, sedulur ireng pelawangane wonten tutuk/ cangkem, pelawangane wonten ing daging kulit, hla menika salebetipun ngrajah terus panceripun keslametaning dhiri." (CLW 01) tapak jalak nggih, menika Wonten ing salebetipun Ritual Jamasan Rajah Tapak Jalak menika mujudaken simbol-simbol tartamtu ingkang andharanipun sampun kababaraken wonten ing inggil kala wau, ingkang baku wonten ing prosesi Ritual Jamasan menika inggih menika kangge ngeker utawi kangge ngrajah sifat-sifat saking manungsa ingkang kasimbolaken dados sekawan warni (abrit, pethak, jene, cemeng) supados saged kajumbuhaken ing tindak-tandukipun manungsa saengga saged dados panuntun wonten ing pagesangannipun. Makna simbolik ingkang wonten ing prosesi Ritual Jamasan PSJHPD ngemu salah satunggalipun ancas tartamtu ingkang wonten ing piranti-piranti ingkang dipunginakaken nalikanipun prosesi Ritual Jamasan. Miturut Sunjata (1997: 54) saben upacara adat kawrat ancas, paedah saha makna wonten ing upacara ingkang dipuntindakaken. Upacara tradhisi minangka salah satunggalipun wujud ungkapan budaya ingkang gadhah paedah antawisipun minangka sarana kangge nyawijekaken titah marang Pangeran menapa dene nyawijekaken antawisipun sesamining titah saking Pangeran.
64 Makna-makna simbolik saking piranti ingkang dipunginakaken wonten ing Ritual Jamasan ingkang sampun dipunandharaken ing inggil menika sampun cetha saha jumbuh kaliyan andharan informan menapa dene andharan saking ahli. Saking uraian andharan-andharan informan saha kajumbuhaken andharan ahli saged dipunpendhet dudutanipun bilih salebetipun prosesi Ritual Jamasan ingkang ngginakaken piranti-piranti tartamtu ingkang sampun dipunandharaken, wonten makna-makna simbolik tartamtu ingkang nggadhai ancas saha paedah tartamtu ingkang, mujudaken ungkapan budaya minangka sarana nyawijekaken titah marang Pangeranipun lumantar pandonga utawi panyuwunan saha sarana nyawijekaken saamining tumitah kanthi lumantar tindak-tanduk ingkang awujud sosial ing pagesanganipun. E. Paedah Prosesi Ritual Jamasan 1. Paedah Spiritual Paguyuban Sastra Jendra Hayuningrat Pangruwating Diyu minangka salah sawijining paguyuban penghayat kapitadosan utawi wewarah babagan kebatinan ingkang langkung nengenaken babagan ngelmu rasa. Ngelmu rasa punika ingkang baku ngrumaosaken sedaya tindak- tanduk saking sabendintenipun kanthi raos ingkang saestu temen. Sedaya tindak- tanduk dipuntindakaken kanthi raos ing batinipun, marang sesami titahing Gusti saged laras ayom sesarengan wonten ing alam donya.
65 Wonten ing ajaranipun Sastra Jendra wonten tigang pathokan ingkang dados dhasaring lelampahan ing bebrayan kados ingkang dipunandharaken kaliyan KRT Cipta Asmara (informan 01) bilih: "...Sastra Jendra Hayuningrat Pangruwating Diyu menika wonten pathokan tiga, ingkang setunggal memayu hayuning bawana. Tegesipun wong sastra jendra kuwi duwe rasa welas asih marang sapadha-padhaning tumitah, marang sak sapa wae, ngilangake rasa adigang-adigung-adiguna. Manis ing eseming budi, kuwi dadi juru ladosing bebrayan ingkang sae awit saka cak-cakan apa wae. Malaya memalaning bumi, saha uga asung pitulungan dhateng asanes, pitulungan ingkang saged dipun lampahi para kadang-kadang sastra jendra". (CLW 01) Tiga pathokan kala wau inggih punika ingkang sepisan hamemayu hayuning bawana, tegesipun tiyang Sastra Jendra menika kedah nuwuhaken raos welas asih marang sasamining titah lan ngajeni marang sesamining tiyang, ngilangaken raos adigang adigung adiguna. Pathokan ingkang kaping kalih inggih menika manis ing eseming budi, tegesipun saged dados juru ladosing bebrayan ingkang sae awit saking tindak- tanduk punapa kemawon. Pathokan ingkang kaping tiga inggih menika malaya memalaning bumi saha asung pitulungan dhateng asanes, tegesipun tiyang Sastra Jendra kedah purun paring pitulungan dhumateng tiyang sanes, pitulungan punapa kemawon ingkang saged dipunlampahaken kaliyan kadang Sastra Jendra. Saking pathokan-pathokan ingkang wonten ajaran utawi wewarah saking paguyubanipun sampun ketingal bilih Sastra Jendra Hayuningrat Pangruwating Diyu punika uga nggatosaken babagan spiritual. Lelampahan saking sedaya prosesi ritual sampun nedahaken wonten daya
66 spiritual ing salebetipun jamasan. Jamasan punika kajawi minangka sesuci raga ugi minangka salah sawijining wujud saking panyuwunan tumrap kaslametaning diri. Awit saking menika, ritual jamasan punika gadhah paedah spiritual tumrap para warga Sastra Jendra punapa dene tiyang sanes, kados ingkang dipunandharaken kaliyan KRT Cipta Asmara (informan 01): "Kagem salebetipun spiritual, kajawi nyuwun kaslametaning dhiri, ugi kenging kangge nyuwun keslametaning sadaya keluwaega kanan kering" (CLW 01) Jamasan menika minangka sesuci dhiri utawi sesuci raga, kalamun mekaten, salebetipun jamasan ugi saged kangge maos badanipun piyambak awit saking pucuking suku tumekanipun teleng cipta. Salebetipun maos saking telenging cipta tumekaning suku menika saged ngrumaosaken saben perangan- peranganing badan sahengga sedaya tindak- tanduk ingkang asipat angkara ingkang dipuntindakaken saben peranganipun badan saged kasirnakaken kanthi sesuci raga utawi jamasan. Babagan punika kajumbuhaken kaliyan ingkang dipunandharaken kaliyan KRT Cipta Asmara (informan 01): "Salebetipun sesuci raga nika nggih, jamasan menika saged kangge nyingkaraken para diyu tumindak angkara murka, nyucekaken para diyu tumindak angkara murka." (CLW 01)
Paedah spiritual ingkang wonten salebetipun ritual jamasan ing ngginggil punika dipunwuwuhaken malih kaliyan bapak Wardoyo (informan 02) ingkang ngandharaken kados mekaten: "Jamasan kanggone Sastra Jendra kuwi nek wong Jawa ya kramas, nek wong jawa kramase nganggo biasane sampo, terus nek wong islam ya wudu nganggo banyu,nek seka Sastra Jendra ya carane kramas sesuci ya nganggo geni kuwi ya nganggo peso nganggo geni kuwi. Ning jawabe tujuane padha ning Gusti Allah jane. Sikape ya wis ngono kuwi dadi posisi jamasan ki dienggo sesuci, nggo nyuceni diri pribadi, reresik. Resik budine resik pikire, resik nalare, ya wis nggo ngresiki pribadining masing- masing"(CLW 02) Kajumbuhaken kaliyan andharan saking informan bilih ritual jamasan punika sami kaliyan kramas, menawi tiyang jawi ngginakaken sampo saha tiyang islam wudu ginakaken toya lan tiyang Sastra Jendra kramasipun kanthi ritual jamasan ginakaken geni. Paedahipun jamasan menika katindakaken, supados saged nyucekaken diri pribadi, nyucekaken budi, pikiran saha nalaripun kanthi lumantar saking ritual jamasan. 2. Paedah Sosial Paguyuban Sastra Jendra Hayuningrat Pangruwating Diyu paring wedharan kaliyan para warganipun supados saged hamemayu hayuning buwana saha saged asung pitulungan dhumateng tiyang sanes, tegesipun tiyang Sastra Jendra punika kedah nuwuhaken raos welas asih tumrapipun sesami titahing Gusti, sasaged-sagedipun paring pambiyantu kaliyan tiyang sanes ingkang nembe nandang pitulungan. Wedharan punika ugi katingal nalikanipun wonten ing ritual jamasan. 67
68 Salah sawijinipun paedah sosial ingkang wonten ing ritual jamasan inggih menika paedah saking toya ingkang dipunginakaken kangge sesuci saged kangge jejampi saha saged kangge pager pekarangan, saged ugi kangge pitulungan tumrapipun tiyang ingkang nandhang pepeteng. Babagan paedah sosial punika kajumbuhaken kaliyan andharan saking KRT Cipta Asmara (informan 01): "Saged kangge pitulungan dhateng tiyang sanes ingkang sami betahaken, ingkang sami yakin, contone pepeteng, utawi papan ingkang wingit, kados kala wau, nggih tata cara adat nggih kenek, kangge mageri omah lan pitulungan sanes- sanesipun." (CLW 01) Babagan paedahipun toya Tapak Jalak punika ugi dipunandharaken kaliyan bapak Wardoyo (informan 02): "Segi sosiale banyu jamasan kuwi kena dinggo sanak sedulur sing lara isa kanggo tamba, nek ana masalah sing rereged isa nggo ngresiki, contone nek wong Jawa ngresiki pekarangan ngono kae, ning nek jamasan kui isa dienggo ngresiki nggon pekarangan kui disiramke ning pekarangan,disiramke ning ngarep lawang dienggo ngilangke sukerta, segi sosiale ya kui, ning okeh- okehe ya nggo tamba. Umpamane lara sing suwe ora mari- mari ngono kui sok karana banyu jamasan kui Gusti Allah marengke gek ya isa waras." (CLW 02) Paedahipun toya tapak jalak menika saged kaginakaken kangge jejampi tiyang ingkang nembe nandhang gerah, kanthi ngunjuk toya ingkang dipunginakaken kangge jamasan saha Keparengipun Gusti saged waras utawi mantun saking gerahipun. Toya tapak jalak ugi saged kaginakaken kangge ngicalaken rereged utawi sukerta ingkang wonten ing pekarangan kanthi dipunsiramaken wonten ing pekarangan saha dipunsiramaken wonten ing sangajengipun lawang.
69 3. Paedah Kangge Nguri-uri Tradhisi Paguyuban Sastra Jendra Hayuningrat Pangruwating Diyu punika minangka salah satunggalipun paguyuban ingkang ngreksa luhuring budaya Jawi saha nglestantunaken adat budaya Jawi. Sedaya wedharan saha tata cara ritual- ritual sarta basanipun ingkang dipuntindakaken wonten ing PSJHPD kanthi adhedhasar adat Jawi. KRT Cipta Asmara (informan 01) ugi mratelakaken wonten ing andharanipun babagan sedaya ingkang katindakaken wonten ing PSJHPD katindakaken kanthi adhedhasar adat Jawi ingkang kados mekaten: "Sastra Jendra niku melestarikan budaya adat, tata cara adat, gandheng wong jawa, basane ya jawa, aksarane jawa tulisane jawa, maknane ya jawa. Apa kok jawa? Jawa menika prasaja lan walaka napa wontenipun. Dados menika tata cara jawa. Hla salebetipun sastra jendra, menika ancas tujuanipun melestarikan budaya adat sekaligus ngreksa kalawan luhuring budaya jawa."(CLW 01) Ritual jamasan ingkang katindakaken kanthi tata cara Jawi menika nedahaken bilih saking ritual jamasan, para warga saking Paguyuban Sastra Jendra Hayuningrat Pangruwating Diyu sampun ndherek nglestantunaken adat istiadat kabudayan Jawi. Sedaya perangan- peranganing ritual katindakaken kanthi adat jawa, wiwit saking prosesi- prosesinipun, bahasa ingkang wonten ing mantram saha ubarampenipun ugi adhedhasar kanthi migunakaken adat Jawa ingkang dipuntilar saha dipunlampahi kaliyan para leluhur kalarumiyin. Babagan punika kajumbuhaken kaliyan andharan saking bapak Wardoyo (informan 02) ingkang kados mekaten:
"Ya nek gayute kaliyan kebudayaan ya nguri- uri lakuning jawa, wong jawa, dadi ya tinggalane wong- wong biyen, mbah- mabah mbiyen, jenengenguri- uri kabudayane jawa sing nggenah ya memetri ngelmu, memetri peninggalane mbah- mbah biyen sing butuhe dinggo kekuatan batin, dinggo njaga keslametan ya paling tidak ya jenenge nek dinggo ngawekani awake dhewe supaya tumindake luwih prayoga luwih apik kayane conto sing lumaku ana ing Sastra Jendra kuwi pangruwating diyu kan? Pangruwating diyu dadi kanggo kekuwatan apa wae isa. Segi budayane ya memang itu agemaning wong jawa sing kudu dilestarikan." (CLW 02) Lumantar saking tradhisi Jawa, daya kekiyatan batin saged dipungayuh, ngelmu penemu saking Sastra Jendra tuladhanipun. Ngelmu penemu utawi ngelmu raos saged dipunpanggihaken ugi nalikanipun nindakaken ritual jamasan. Ritual jamasan wonten ing paguyuban Sastra Jendra punika katindakaken kaliyan para warga Sastra Jendra amargi gadhah paedah kangge memetri ngelmu batin supados saged njagi keslametanipun diri pribadi saha saged nglatih kesabaranipun piyambak. Kados ingkang dipunandharaken kaliyan bapak Wardoyo (informan 02) ing ngandhap punika: "Tradhisi Jawane sing genah ya isine nggo ngelmu, nggo jaga dhiri, nggo nglatih kesabaran. Ya jane pie ya? Dalam arti kata wong Jawa ya untuk satu kekuatan ghaib dalam pribadinya dadi ya nggo jaga keslametanning dhewe." (CLW 02) Kabudayan medal saking budi dayaning manungsa minangka kasil saking pola perilaku wonten ing sabendintenipun. Miturut Tashadi (1992: 1) kabudayan mujudaken kasil budi dayaning manungsa ingkang saged ngangkat drajatinpun manungsa minangka titah ingkang paling inggil drajatipun tinimbang titah sanes saking budi daya akal, manungsa 70
71 saged bentenaken perkawis ingkang sae punapa dene perkawis ingkang awon. Saking akal saha budi kala wau saged nuwuhaken pamanggih- pamanggih ingkang dipunwujudaken minangka karya ingkang pungkasanipun dados kabudayan. Awit saking punika, ritual jamasan katindakaken minangka sarana mbudidaya utawi memetri kabudayan Jawi ingkang sampun tinilar kaliyan para leluhur ing jaman rumiyin, saking jamasan paedah nguri-uri kabudayan Jawi saged katindakaken.
BAB V PANUTUP A. Dudutan Panaliten ritual jamasan wonten ing PSJHPD menika ngandharaken prosesi ritual jamasan, makna simbolik piranti ingkang dipunginakaken kangge ritual saha paedah ritual jamasan. Kangge ngandharaken ancasing panaliten menika, panaliti migunakakaken panaliten kualitataif. Anggenipun ngempalaken data kanthi pengamatan berperan serta (Participant Observation) saha wawancara mendalam. Anggenipun nglampahi pengamatan pengamatan berperan serta kanthi cara panaliti ndherek langsung lampahipun upacara ritual jamasan ing lapangan. Cara menika ugi gampilaken anggenipun wawancara mendalam kaliyan para informan. Ritual jamasan wonten ing PSJHPD saged katindakaken kanthi piyambak- piyambak saha sesarengan, wonten ing panaliten menika katindakaken kanthi piyambak. Papan ritual jamasan ing panaliten menika katindakakaen wonten ing griyanipun bapak KRT Cipta Asmara Adinagoro ing dusun Watuploso, RT 06. RW 01, kelurahan Domas kecamatan Bulukerto, kabupaten Wonogiri. Ritual jamasan menika katindakaken dening mas Wiwik Bagus Marsiwi ugi ingkang minangka paraga panaliten ing panaliten menika. Ritual jamasan dipuntindakaken ing dinten Kemis Pahing dalu utawi malem Jum'at Pon, Surya kaping 27 wulan Februari tahun 2014. 72
Lampahipun adicara ritual jamasan wonten ing PSJHPD kaperang dados pitu prosesi, prosesi-prosesinipun inggih menika: 1. Cecawis Jamasan Cecawis jamasan katindakaken saderengipun ritual jamasan kalaksanan. Sedaya cecawis ingkang kedah dipunsamaptakaken inggih menika: a. Cecawis papan, papan ingkang kedah dipunsamaptakaken inggih menika kedah resik lajeng dipunparingi wewangen migunakaken dupa. b. Cecawis piranti, piranti ingkang dipunsamaptakaken kangge ritual jamasan inggih menika: sekar telon (mawar, kanthil, mlathi), toya tawar, baskom, anglo, areng, wesi aji (awujud tatah), dupa. Sedaya piranti kala wau bakunipun kangge nyamaptakaken damel sekar tapak jalak saha kangge piranti ngobong wesi aji. 2. Lampahing Prosesi Ritual Jamasan Ritual jamasan kalampahan saking pitu prosesi, inggih menika: a. Manembah marang Gusti, inggih menika menawi wonten ing PSJHPD dipunsebut Sembah Luhur. Sembah Luhur katindakaken kanthi lenggah sila, asta wonten ing sak nginggilipun mustaka. b. Mujekaken para leluhur, katindakaken kanthi lenggah sila sami kaliyan Sembah Luhur ananging astanipun wonten ing teleng cipta antawisipun alis kanan lan kering. 73
c. Sembah Jaja inggih menika sembah dhumateng jati dhirinipun piyambak. Sembah Jaja katindakaken kanti lenggah sila sami kaliyan sembah Luhur ananging astanipun wonten jaja utawi dhadha. d. Cipta Raga, inggih menika jinggleng raga utawi ngraosaken sedaya perangan- perangan badan. Wiwit saking pucuking driji suku dumugi ing mustaka. Cipta Raga katindakaken kanthi lenggah sila sami kaliyan sembah luhur, ananging astanipun wonten ing sak inggilipun pelanangan. e. Nyucekaken tataran pitu, punika minangka wos saking ritual jamasan. Nyucekaken tataran pitu menika dipuntindakaken kanthi cara ndilat wesi aji ingkang sampun dipunobong kaping wolu. f. Napak Jalak, inggih menika minangka pethiting ritual jamasan. Napak Jalak inggih menika damel tapak jalak migunakaken wesi aji ingkang sampun dipunginakaken kangge Nyucekaken Tataran Pitu. Tapak jalak inggih punika rajah Tapak Jalak utawi rajah Sastra Jendra ingkang isinipun Aksara Jawa. g. Meditasi, katindakaken sabibaripun napak jalak minangka panutuping prosesi ritual jamasan. Meditasi punika katindakaken kanthi cara masrahaken gesang saha ngosongaken pikiran utawi hening nyenyuwun dhumateng Gusti awit saking sampun nindakaken sesuci Lampahing prosesi ritual jamasan wonten ing PSJHPD ngginakaken piranti-piranti ingkang gadhah makna simbolik tartamtu, makna smbolik ingkang 74
wonten ing piranti ingkang dipunginakaken wonten ing prosesi ritual jamasan inggih menika: 1. Wesi aji, wonten ing ritual jamasan kaginakaken kangge piranti nyuceni diri. Wesi aji ingkang dipunginakaken saged punapa kemawon boten kedah duwung punapa dene tombak, saged migunakaken glathi, tatah, saha wesi sanesipun, ananging ingkang asring dipunginakaken kangge ritual jamasan inggih menika tatah. Makna simbolik wesi aji ingkang minangka piranti kangge nyucekaken rereged. Wesi aji ingkang dipunobong punika saged kangge nyucekaken lendir-lendir utawi rereged ingkang wonten ing lidhah, kados tembung-tembung pisuh, tembung ala, tembung sugal ingkang medalipun saking lidhah saged dipunsucekaken kanthi dipunobong. 2. Anglo, kaginakaken kangge piranti ngobong wesi aji. Anglo ingkang kaginakaken nalikanipun ngobong wesi aji ingkang bakunipun saged kangge wadah areng supados saged enggal damel wesi aji saged dados warni abrit. Anglo punika kasimbolaken dados geni ingkang saged ngobong rereged ing badanipun manungsa inkang kaperang dados tataranipun wonten pitu (wulu, kulit, daging, urat/ otot, rah, balung, sungsum). 3. Dupa, wonten ing ritual jamasan PSJHPD ngginakaken menyan utawi dupa menika sanes kangge uborampe kados ing upacara- upacara ritual sanesipun, dupa dipunginakaken kangge pengharum utawi wewangi papan ingkang badhe dipunginakaken jamasan. Aroma utawi wewangi 75
saking dupa saged damel pribadinipun nyawiji kaliyan penggayuh saha saged nambah yakin ayem pikiranipun 4. Sekar tapak jalak. Sesekaran ingkang kaginakaken wonten ing ritual jamasan menika awujud sekar telon. Sekar telon menika peranganipun inggih menika sekar mawar, sekar kanthil saha sekar mlathi. Saben sekar menika nggadhahi makna simbolik ingkang beda- beda, sekar mawar kaginakaken wonten ing ritual jamasan maknanipun supados salebetipun wonten ing panyuwunan saged tawa utawi tawar kalis saking mala bebaya, utawi saged kalis ing sambikala. Sekar kanthil, kaginakakaen wonten ing ritual jamasan maknanipun menika wonten salebetipun pandonga supados ingkang kumanthil kanthil, wonten salebetipun pangandikan ingkang sae mugi dados panuntuning gesang. Sekar mlathi, kaginakaken wonten ing ritual jamasan maknanipun menika salebetipun panyuwunan, pangandikan ingkang medal saking lathi dadosa panuntuning gesang, lumeber dados juru ladining bebrayan ingkang sae. Ritual jamasan wonten ing PSJHPD gadhahi paedah tumrapipun tiyang ingkang nindakaken prosesi ritual saha paedah kangge warga paguyuban menapa dene tiyang sanes warga paguyuban SJHPD. Ritual jamasan wonten ing PSJHPD gadhah paedah tumrap pagesangan, ing antawisipun: (1) Media spiritual, Jamasan punika kajawi minangka sesuci raga ugi minangka salah sawijining wujud saking panyuwunan tumrap kaslametaning diri marang Gusti Ingkang Murbeng Dumadi. Kalamun mekaten, salebetipun jamasan ugi saged kangge maos badanipun 76
77 piyambak awit saking pucuking suku tumekanipun teleng cipta. Salebetipun maos saking telenging cipta tumekaning suku menika saged ngrumaosaken saben perangan-peranganing badan sahengga sedaya tindak- tanduk ingkang asipat angkara ingkang dipuntindakaken saben peranganipun badan saged kasirnakaken kanthi sesuci raga utawi jamasan. (2) sarana paring pitulungan dhateng tiyang sanes utawi paedah sosial, awit saking toya ingkang sampun dipunginakaen kangge ritual jamasan (toya sekar tapak jalak) dipunpitados saged paring berkah karana panyuwunan dhumateng Gusti saged kangge jejampi saha saged kaginakaken kangge pager griya. (3) Sarana nglestantunaken tradhisi utawi nguri- uri kabudayan Jawi. Paguyuban Sastra Jendra Hayuningrat Pangruwating Diyu punika minangka salah satunggalipun paguyuban ingkang ngreksa luhuring budaya Jawi saha nglestantunaken adat budaya Jawi. Sedaya wedharan saha tata cara ritual- ritual sarta basanipun ingkang dipuntindakaken wonten ing PSJHPD kanthi adhedhasar adat Jawi. Awit saking menika sampun ketingal bilih ritual jamasan katindakaken dening warga PSJHPD minangka salah satunggalipun sarana nglestantunaken adat budaya Jawi utawi sarana mbudidaya memetri kabudayan Jawi ingkang sampun tinilar kaliyan para leluhur ing jaman rumiyin. Saking pratelan ing nginggil menika, katingal bilih ritual jamasan wonten ing PSJHPD tasih dipunlampahi amargi gadhah pangajab tumrap ancas lan paedah saking lampahing prosesi upacara ritual jamasan.
78 B. Implikasi Implikasi panaliten menika awujud tradhisi ingkang tasih dipunlestantunaken dumugi samenika kedah dipunjagi, dipunbudidaya saha dipunuri-uri dening para warga PSJHPD. Miturut kapitadosan saking para warga PSJHPD, lumantar ritual jamasan menika minangka sarana kangge nyenyuwun dhumateng Gusti Ingkang Maha Agung supados saged pinaringan kaslametan saha pitedah wonten ing alaming bebrayan. C. Pamrayogi Ritual Jamasan ingkang dipunlampahi dening warga PSJHPD menika salah satunggaling budaya spiritual Jawi ingkang sampundipunwarisaken dening para leluhur ingkang kedah dipunpepetri. Prosesi ritual jamasan wonten ing PSJHPD menika saged kangge sarana piwulangan babagan ajaran moral saha spiritual kangge warga PSJHPD piyambak menapa dene tumrap warga masyarakat umum. Kawigatosan saking paerintah dipunbetahaken minangka salah satunggalipun payung hukum ingkang sah supados paguyuban menika saged tetep ngrembaka wonten ing zaman ingkang sampun sarwi modern menika.
KAPUSTAKAN Bratasiswara, R. Harmanto. 2000. Bauwarna Adat Tata Cara Jawa. Jakarta: Yayasan Suryasumirat Dananjaja, James. 1986. Folklor indoesia: Ilmu Gosip, Dongeng dan lain-lain. Cetakan ke-2. Jakarta: Pustaka Utama Grafiti. . 1986. Folklor Indonesia. Jakarta: Grafitipers Widhy Astuti, Dhyan. 2013. Upacara Tradhisi kirab Brata Metri Bumi Wonten ing Dhusun Kaliurang, Desa Hargobinangun, Kecamatan Pakem, Kabupaten Sleman. Skripsi. Yogyakarta: UNY Dwiyanto, Djoko. 2010. Penghayat Kepercayaan Terhadap Tuhan Yang Maha Esa "Di Daerah Istimewa Yogyakarta". Yogyakarta: Pararaton. Endraswara, Suwardi. 2003. Mistik Kejawen: Sinkritisme, Simbolisme dan Sufisme dalam Budayav Spiritual Jawa. Yogyakarta: Narasi. . 2006. Metodologi Penelitian Kebudayaan. Yogyakarta: Gajah Mada University Press. . 2006. Metode, Teori, Teknik Penelitian Kebudayaan: Ideologi, Epistomologi, dan Aplikasi. Yogyakarta: Pustaka Widyatama. Herusatoto, Budiono. 2008. Simbolisme Jawa. Yogyakarta : Ombak. Koentjaraningrat. 1984. Kebudayaan Jawa. Jakarta: Balai Pustaka . 1985. Pengantar Ilmu Antropologi. Jakarta: Aksara Baru. Mardalis. 2004. Metode Penelitian (Suatu Pendekatan Proposal). Jakarta: Bumi Aksara Moloeng. Lexy. J. 2001. Metodologi Penelitian Kualitatif. Bandung: Rosdakarya Rubiyatin. 2006. Upacara Jamasan Pusaka di Dusun Kalibening Desa Dawuhan Kecamatan Banyumas. Skripsi. Yogyakarta: UNY. Spradley, James. 1997. Metode Etnografi. Yogyakarta : Tiara Wacana. Sunjata, Pantja, dkk. 1997. Kupatan Jalasutra Tradisi, Makna dan Simboliknya. Yogyakarta: Depdikbud. 79
Tashadi, dkk. 1986. Upacara Tradisional Saparan Daerah Gamping dan Wonolelo Yogyakarta. Yogyakarta: Depdikbud. Tim Penyusun. 2011. Panduan Tugas Akhir. Yogyakarta: FBS UNY. 80
Catatan Lapangan Observasi (CLO: 01) Hari/Tanggal : Kamis, 27 Februari 2014 Jam : 13.00-16.00 WIB Tempat : Desa Domas, Kecamatan Bulukerto, Kabupaten Wonogiri Topik : Deskripsi setting Ritual Jamasan A. Kahanan Geografis Papan Panaliten Kecamatan Bulukerto inggih menika salah satunggalipun kecamatan ingkang wonten ing Kabupaten Wonogiri sisih wetan udakara 53 KM saking pusat kota Wonogiri, wiyaripun kirang langkung 40,52 KM². Kecamatan Bulukerto kaperang dados 9 desa saha 1 kelurahan, inggih menika Bulukerto, Bulurejo, Ngaglik, Nadi, Domas, Sugihan, Tanjung, Krandegan, Geneng, Conto. Dusun Watuploso menika salah satunggalipun dusun ingkang wonten ing kelurahan Domas. Kelurahan Domas kaperang dados 4 dusun, inggih menika dusun Watuploso, dusun Duwet, dusun Kanti, saha dusun Pondok. Kanthi cara administratif desa Domas gadhah wates- wates ing panggenan kados mekaten: Sisih Ler : Desa Sugihan Sisih Wetan : Desa Tanjung Sisih Kidul : Desa Nadi Sisih Kilen : Kecamatan Slogohimo Gambar 01 Peta Kecamatan Slogohimo Papan panaliten ingkang dipunginakaken kangge upacara ritual jamasan katindakaken wonten ing griyanipun bapak KRT Cipta Asmara Adinagoro ing 81
Dhusun Watuploso, RT 06. RW 01, kelurahan Domas kecamatan Bulukerto, kabupaten Wonogiri. Griyanipun KRT Cipta Asmara wonten ing sisih ler masjid Baiturrohman kiran langkung 100 meter kados ing gambar peta ngandhap punika: 2 1 Jl. Slogohimo- Bulukerto Gambar. 02: Dhenah Papan ritual jamasan Ket: 1. Masjid Baiturohman 2. Papan Panaliten Saking arah Slogohimo- Bulukerto mangering utawi mangaler, wonten masjid Baiturrohman mangaler kirang langkung 100 meter lajeng sisih wetan dalan kirang langkung 20 meter griyanipun KRT Cipta Asmara. Catatan Refleksi: 1. Papan ritual katindankaken wonten ing gruyanipun KRT Cipta Asmara Adinagoro, Dhusun Watuploso, RT 06. RW 01, kelurahan Domas kecamatan Bulukerto papanipun wonten sisih ler-wetan saking pusat kota Wonogiri udakara 53 KM. 82
Catatan Lapangan Observasi (CLO 02) Hari/Tanggal : Kamis, 27 Februari 2014 Jam : 08.00 WIB - 11.00 WIB Tempat : Dalmipun KRT Cipta Asmara Adinagoro Topik : Damel Sekar Tapak Jalak Sekar Tapak Jalak inggih menika salah satunggalipun piranti ingkang dipunginakaken kangge prosesi Ritual Jamsan wonten ing Paguyuban Sastra Jendra Hayuningrat Pangruwating Diyu. Sekar Tapak Jalak menika awujud sekar telon ingkang dipunlebetaken wonten ing baskom saha dipuncampur kaliyan toya tawa. Sekar telon menika awujud sekar mawar, sekar mlathi, saha sekar kanthil. Sesekaran ingkang kaginakaken kangge piranti Tapak Jalak dipunpados saking mendhet wonten ing sakiwa tengenipun pekarangan, amargi wonten ing pekarangan wonten dados boten kedah tumbas ing peken. a. Cecawis Sekar Tapak Jalak Sekar tapak jalak dipundamel wiwit ing dinten kamis pahing surya kaping 27 Februari 2014. Wiwit jam 08.00 WIB, sampun pados sesekaran ingkang wonten ing pekarangan. Sesekaran ingkang awujud sekar mawar, kanthil saha mlathi dipunpendhet lajeng dipunpilih ingkang tasih seger saha boten layu. Sekar mawar ingkang tasih awujud wutuh lajeng dipun-pretheli utawi dipunpisah saking kelopak-ipun.semanten ugi kaliyan sekar kanthil dipunpisah saking kelopak-ipun. Sasampunipun menika, sesekaran kala wau dipun lebetaken wonten ing baskom. Amargi adicara Ritual Jamasan katindakaken ing wanci dalu, toya tawar dipunparingaken ing wanci dalunipun nalika Upacara Ritual badhe kawiwitan. 83
Gambar 03: Sekar Tapak Jalak. Dok. Nur 2014 Toya tawar dipunparingaken ing jam 23.00 nalikanipun Upacara Ritual Jamasan badhe kalaksanan. Toya tawa dipunpundhut saking sumur ingkang wonten ing griyanipun KRT Cipta Asmara Adinagoro. Catatan Refleksi: 1. Damel sekar tapak jalak katindakaken ing dinten kamis pahing surya kaping 27 Februari 2014 ing wanci enjing jam 08.00 WIB kalajengaken ing wanci dalu jam 23.00 WIB. Ing wanci enjingipun nyamaptakaken sekar ing baskom, lajeng ing wanci dalu sekar dipunparingi toya tawar, 2. Sekar Tapak Jalak inggih menika wujud sekar telon inggih menika sekar mawar, sekar kanthil,saha sekar mlathi. 84
Catatan Lapangan Observasi (CLO 03) Hari/Tanggal : Kamis, 27 Februari 2014 Jam : 14.00 WIB - 24.00 WIB Tempat : Dalmipun KRT Cipta Asmara Adinagoro Topik : Nyamaptakaken Piranti Wesi Aji Wesi Aji inggih menika salah satunggalipun piranti jamasan ingkang dipunginakaken kangge sesuci raga. Wesi aji saged ginakaken tatah, glathi, lading, utawi wesi-wesi sanesipun. Wesi aji kasamptakaken ing wanci siang jam 14.00 kanthi pados wesi aji ingkang arupi tatah. Tatah ingkang kaginakaken kangge wesi aji dipunpados saking tumbas ing toko material. Wesi aji ingkang kaginakaken ing Ritual Jamasan migunakaken tatah amargi gampil ingkang pados saha reginipun ingkang boten awis. Sasampunipun pados wesi aji, lajeng pados areng kaliyan anglo kangge ngobong wesi aji. Areng dipunpados saking pawon, amargi wonten pawon menika wonten areng dados boten kedah tumbas utawi damel malih. Areng menika saking telas kajeng ingkang kaginakaken kangge masak ing sabendintenipun. Anglo ingkang kaginakaken kangge wadhah ngobong wesi aji menika saking kagunganipun piyambak. Sasampunipun sedaya piranti kangge ngobong wesi aji kasamptakaken, lajeng dipunpapanaken wonten ing sapinggiring papan Ritual jamasan, amargi boten lajeng dipunobong ananging tasih dipun obong ing wanci dalu saderengipun adicara Ritual Jamsan katindakaken. 85
Gambar 04: Ngobong Wesi Aji. Dok. Nur 2014 Wanci dalunipun udakara ing jam 23.00 piranti kangge ngobong wesi aji kasamaptakaken. Areng dipun obong ing anglo lajeng sasampunipun areng sampun murub wesi aji lajeng kemawon dipunobong. Wesi aji ingkang awujud tatah dipun obong ngantos warninipun abrit. Catatan Refleksi: 1. Piranti wesi aji kasamaptakaken ing dinten kamis pahing siang surya kaping 27 Februari 2014, wiwit jam 14.00 WIB kalajengaken dalunipun ngobong wesi aji ing jam 23.00 WIB 2. Wesi Aji ingkang kaginakaken kangge Upacara Ritual Jamasan inggih menika awujud tatah ingkang dipunpendhet saking tumbas ing toko material. 3. Piranti ingkang kangge ngobong wesi aji inggih menika anglo kaliyan areng 86
Catatan Lapangan Observasi (CLO 04) Hari/Tanggal : Kamis, 27 Februari 2014 Jam : 20.00 WIB - 22.00 WIB Tempat : Dalmipun KRT Cipta Asmara Adinagoro Topik : Nyamaptakaken papan Nyamaptakaken papan menika katindakaken ing wanci sonten saderengipun adicara ritual jamasan katindakaken ing dinten Kamis Pahing, surya kaping 27 Februari 2014. Cecawis menika awujud reresik wonten ing papan ingkang badhe dipunginakaken kangge ngleksanani Upacara Ritual Jamasan. Papan ingkang dipunginakaken kangge prosesi jamasan inggih menika wonten ing dalemipun KRT Cipta Asmara Adinagoro. Cecawis Papan ingkang dipunginakaken kangge Ritual Jamasan kawiwitan ing wanci 08.00. Papan ingkang badhe dipunginakaken Ritual Jamasan dipunsapu supados boten wonten rereged. Salajengipun papan ingkang badhe dipunginakakaen kangge Ritual Jamasan dipunlmabari kaliyan klasa supados boten asrep. Sasampunipun resik papan ingkang badhe dipunginakaken kangge Upacara Ritual Jamasan dipunparingi wewangen migunakaken dupa. Dupa ingkang dipunginakaken menika awujud dupa hio. Dupa ingkang sampun cumawis lajeng dipunobong supados saged nambah raos kanthi ayem nalikanipun Ritual Jamasan katindakaken. Piranti-piranti ingkang badhe dipunginakaken kangge Upacara Ritual Jamasan dipunsamaptakaken wonten ing papan ingkang sampundipun samaptakaken. 87
Gambar 05: Nyamaptakaken Papan. Dok. Nur 2014 Wonten ing tabuh 11.00 sedayanipun sampun dipunsamaptakaken, lajeng nengga prosesi Ritual Jamasan dipuntindakaken. Prosesi Ritual Jamasan katindakaken ing wanci tengah dalu, inggih menika dipunwiwiti ing jam 24.00 WIB. Catatan Refleksi: 1. Nyapaptakaken papan ingkang badhe dipunginakaken kangge Upacara Ritual Jamasan kalaksanan ing dinten Kamis Pahing, surya kaping 27 Februari 2014 wiwit jam 22.00 dumugi jam 11.00. 88
Catatan Lapangan Observasi (CLO 05) Hari/Tanggal : Kamis Pahing, 27 Februari 2014- Jum'at Pon, 28 Februari 2014 Jam : 24.00 WIB - pungkasan Tempat : Dalmipun KRT Cipta Asmara Adinagoro Topik : Ritual Jamasan Ritual Jamasan katindakaken ing wanci tengah dalu jam 24.00 dumugi pungkasan ing malem Jum'at Pon Surya Kaping 27 Februari 2014. Ritual jamasan dipuntindakaken kanthi cara piyambak. Ritual Jamasan dipunlampahi dening Mas Wiwik Bagus Marsiwi. Upacara Ritual Jamasan katindakaken wonten ing Griyanipun KRT Cipta Asmara Adinagoro.Adicara Ritual Jamasan kawiwitan sabibaripun sedaya piranti sampun kasamaptakaken, wiwit saking piranti Sekar Tapak Jalak saha piranti Wesi Aji. Tata cara ingkang dipunlampahi dening mas Wiwik Bagus Marsiwi inggih menika migunakaken tata cara Ritual Jamsan ingkang baku dipuntindakaken manut kaliyan Paguyuban Sastra Jendra Hayuningrat Pangruwating Diyu. Prosesi Ritual Jamasan dipunwiwiti dening Mas Wiwik Bagus Marsiwi kanthi nindakaken ritual manembah marang Gusti, salajengipun ritual sembah cipta, salajengipun ritual sembah jaja, salajengipun ritual cipta raga, salajengipun ritual ingkang dados bakunipun ritual inggih menika nyucekaken tataran pitu, salajengipun ritual napak jalak, salajengipun dipun pungkasi kanthi ritual meditasi. 89
Gambar 06: Ritual Jamasan (nyuceni tataran pitu) Dok. Nur 2014 Prosesi Ritual Jamasan katindakaken nggadhahi ancas kangge sarana nyenyuwun saha minangka sarana nyucekaken dhiri pribadi saking sifat angkara utawi sifat-sifat ala ingkang wonten ing badanipun piyambak. Catatan Refleksi: 1. Ritual Jamasan katindakaken ing malem Jum'at Pon surya kaping 27 Februari 2014 ing griyanipun bapak KRT Cipta Asmara ingkang mapan wonten ing dusun Watuploso, RT 06. RW 01, kelurahan Domas kecamatan Bulukerto, kabupaten Wonogiri. 2. Ritual Jamasan Katindakaken dening Mas Wiwik Bagus Marsiwi kanthi cara ijen utawi piyambak kanthi manut saking tatacara Ritual ingkang wonten ing Paguyuban Sastra Jendra Hayuningrat Pangruwating Diyu. 90
Catatan Lapangan Wawancara (CLW: 01) Hari/Tanggal : Minggu Kliwon, 02 Februari 2014 Jam : 15. 26 WIB Tempat : Dalemipun KRT Cipta Asmara Adinagoro Narasumber : KRT Cipta Asmara Adinagoro Nur : Menawi nalikanipun badhe jamasan ubarampe ingkang dipunginakaken kangge jamasan punika menapa kemawon pak? Lajeng tata upacaranipun kados pundi? CLW 01 : banyu tawa, kembang telon, terus nganggo geni, tatah, glathi, wesi menapa kemawon saged. Nur : Nggih, lajeng menawi tata upacaranipun kados pundi? CLW 01 : ingkang isinipun, jamasan menika dipunawiti niku manembah manut agama ingkang wis rinasuk, wonten Ngarsanipun Gusti Allah, Gusti ingkang Maha Wikan, Gusti ingkang Maha Asih padha mawon nggih! Nyuwun pangayoman, tuntunan padhang dhumateng Ngarsaning Gusti ingkang Ngakarya jagad. Menawi sampun, kaping kalihipun menika mujekaken marang para Eyang leluhur. Mugi-mugi para eyang leluhur ingkang sampun tinampi wonten ngayunaning Pangeran saged malebet wonten swarganing Allah. Kaping tiganipun menika sembah jaja. Sembah jaja menika sembah dhumateng jati dhirinipun piyambak, menika salebetipun mugi pinaringan daya kekiyatan lahir-batin. Dados alat2ipun kembang telon mau mawar, kanthil, mlathi. Mawar menika salebetipun panyuwunan supaya tawa, tawar tan dadi baya napa sak tedhak turunipun. Kalis ing sambikala menika, kembang mawar ki tawa tawar. Nur : nggih salajengipun? 91
CLW 01 : Kanthil menika ingkang kumanthil kanthil wonten salebetipun pangandikan ingkang sae, mugi dados panuntuning gesang. Mlathi menika pangandikan ingkang medal saka lathi dadosa panuntuning gesang lumeber dados juru ladining bebrayan ingkang sae. Hla menika ingkang isinipun jamasan menika sesuci raga mas. Saksampunipun menika jamasan menika isi-isinipun ilmu penemu nggih, kangge maca badanipun piyambak awit saking telenging cipta nganti tumekaning pucukke jempolaning sikil. Salebetipun isining ngilmu rag niku to? Boten sah diwaca, tegese mawon kangge maca sing sangka telenging cipta, saindenging badan menika mpun diwaca wonten mriku. "nur urip cahya wewayangan lsp...(CA RA KA Kawedhar) mpun mangke dioncekne enten mriku! Nur : nggih salajengipun wosipun malih kados pundi pak? CLW 01 : Lajeng isinipun Sastra jendra menika kangge,,kajawi kangge nyenyuwun menika kados Sastra Tulis menika mpun apal nggih? Sastra Jendra kangge nyingkiraken para diyu tumindak angkara murka, terus salajengipun? Nur : lajeng menika babagan acara ritual wiwit saking wiwitan dumugi pungkasan pokok-pokokipun dospundi pak? nembe satleraman pak, bakunipun saking wiwitan menapa-menapa malih pak? Umami kados tahlilan punapa boten? CLW 01 : niku relatif mas, dadi mangke menawi badhe wiwitan ritualan menika mangke jenengan catet kemawon nggih? Hla menika relatif, niku mangke badhe jamasan tahlilan nggih saged, boten nggih saged dados manut pikirane dhewe-dhewe mas! Dados keyakinane dhewe-dhewe. Tahlilan ya sae, langsung jamasan ngaten nggih sae. Hla menika isinipun sesuci raga, sawijining jamasan isine kang kados ngaten menika, janipun dipunlajengaken meditasi, tataranipun menika nggih? Bar sesuci raga niku bar nggih boten guyon, boten rokok-rokokan, wong bar sesuci 92
raga? bar wudu nggih? Hla menika lajeng meditasi. Nyenyuwun ngarsaning Gusti, pasrah gesang ngosongake pikiran, sing hening, meneng, mangesthi. Nur : nggih, lajeng salebetipun jamasan menika pak, wonten urut-urutanipun nyuwun sewu saderengipun ndilat menika kados pundi pak? Kala wau sampun dumugi sembah jaja kala wau lajengipun kados pundi pak? CLW 01 : hla sik mau kae hluw dhik urut-urutane sik manembah mau kae? Nur : nggih ingkang sampun dumugi sembah jaja kala wau nggih pak? CLW 01: nggih pas sesucine pas iku, dadi pas resika wuluku, resika kulitku, dados ingkang isinipun nyuceni tataran pitu awit saking wulu tumekaning sungsum, ingkang isinipun jamasan punika nyuceni tataran pitu. Tata cara adat lawas. Nur : tataran pitu menika kados pundi ak? CLW 01 : Tataran pitu menika nggih wulu, kulit, daging,otot/ urat, getih, balung, sungsum. Nur : biasanipun wonten tapak jalak menika pak, tapak jalak menika salebeting tiga sekar kala wau wonten urut-urutan matramipun dos pundi pak? CLW 01 : Mantrammipun menika anu, mantrammipun ngrajah dados rajah menika gandheng tata cara jawa nggih ha na ca ra ka niku. Nur : rajah menika asmanipun menapa pak? CLW 01 : niku asmane rajah tapak jalak, menawi rajah kala cakra boten ngaten mangke wolu! Niku rajah sastra jendra gambare tapak jalak niku.Mung rajahe rajah tapak jalak. Nur : menawi simbol saking Rajah tapak jelak menika wonten punapa boten pak? 93
CLW 01 : simbolipun nuduhaken saben sakothak menika nuduhaken sedulur papat mas. Simbole tapak jalak niku digawe bunder terus piprapat to nggih? Menika nuduhaken kemayan patang perkara. Nafsuning manungsa papat. Abang, niku penjenengan ngisorke niku mangke nek perlu dileti jenengan cathet. Abang, putih, kuning, ireng. Lajeng abang menika nuduhaken sedulur sing rupa abang, kratone ana getih plawangane wonten kuping. Abang, terus putih nggih? Putih menika nuduhaken sedulur putih,kratone wonten ing napas utawi nupus, plawangane wonten grana utawi irung. Terus kuning nggih, kuning nuduhaken sedulur kuning, plawangane wonten mripat, kratone wonten balung sungsum. Terus ireng, sedulur ireng pelawangane wonten tutuk/ cangkem, pelawangane wonten ing daging kulit, hla menika salebetipun ngrajah tapak jalak nggih, menika terus panceripun keslametaning dhiri. Terus ditancepne tengah menika pancer niku keslametaning dhiri. Terus napa malih? Nur : sakbibaripun ngrajah tapak jalak menika, toya saking ngrajah tapak jalak sage ddipunginakaken kangge menapa kemawon? CLW 01: Saged dipunginakaken nggih kangge jejampi saged ingkang sami yakin nggih, terus saged dipunginakaken kangge wonten papan ingkang wingit-wingit, pageran omah, pa papan ingkang wingit- wingit pekarangan- pekarangan. Terus iso diubengne ngomah kanggo panyuwunan, sing terakhir nek banyu kuwi isih, isa disebarne ning teras, empyak, iso disuwunke kanggo sedulur2 sing ana perantauan. Nur : meniika sampun babagan makna simbolis, kaliyan prosesi, salajengipun menawi menika pak, paedahipun saking jamasan menika menapa pak? CLW 01 : paedah spiritual menika mangke kagem nggih menika? Kagem nyuwun kaslametaning diri ugi nyuwun kaslametaning kaluwarga saha kanan kering. Lajeng ingkang sosial kangge pitulungan dhateng tiyang sanes 94
ingkang sami betahaken, ingkang sami yakin, contone pepeteng, utawi papan ingkang wingit, kados kala wau, nggih tata cara adat nggih kenek, kangge mageri omah lan pitulungan sanes- sanesipun. Nur : lajeng paedah saking nguri-uri tradhisi menika kados pundi pak? CLW 01 : paedah kangge nguri-uri tradhisi menawi sastra jendra menika tata cara adat murih lestarining adat sekaligus kuwating budaya jawa utawi syareating tata cara jawa, jawa kuna. Sastra Jendra niku melestarikan budaya adat, tata cara adat, gandheng wong jawa, basane ya jawa, aksarane jawa tulisane jawa, maknane ya jawa. Apa kok jawa? Jawa menika prasaja lan walaka napa wontenipun. Dados menika tata cara jawa. Hla salebetipun sastra jendra, menika ancas tujuanipun melestarikan budaya adat sekaligus ngreksa luhuring budaya jawa. Nur : lajeng kirang setunggal pak menika kala wau kula kesupen, menawi wonten jamasan ginakaken kados tatah, glathi saha wesi aji sanesipun menika punapa wonten maknanipun pak? CLW 01 : wonten maknanipun, sebabipun ingkang kangge sesuci ingkang kenging menika ngginakaken barang ingkang saged dipunbong, sepisan niku. Tegesipun bumi,banyu, angin punika kangge sesuci raga saged kangge wudhu, menawi wonten Sastra Jendra wudhune kangge ngresiki lendir- lendir ingkang wonten ilat contone tembung-tembung pisuh, tembung elek, tembung sugal merga saka ilat nggih.menika resike karo geni. Lajeng salebetipun sampun saha tatah, glathi, wesi, sapanunggalane sabibaripun kangge jamasan, menika saged kangge njaga omah ya mas, kasarane kangge pageran asanes kang tujuane sae. Nur : dados kala wau urut-urtanipun saking prosesi ritual jamasan ingkang sepisan menika saking wiwitan, manembah, lajeng nyuwun pangayoman, lajeng mujekaken leluhur...? CLW 01 : mujekaken leluhur nyuwun keslametaning dhiri sak tedhak turunipun. 95
Nur : lajeng sembah jaja nggih pak? Lajeng dumugi nyucekaken menika? CLW 01 : nggih! Nur : menika dados saking persiapan menika, menawi wonten tahlilan, nggih boten menapa- menapa nggih? CLW 01 :Nggih boten napa-napa! Nur : lajeng sabibaripun menika menawi dipunperinci dipunlajengaken ngobong dupa, lajeng ngobong glathi utawi tatah menika lajeng dipunlajengaken sembah menika nggih pak? CLW 01 : nggih! Lajeng napa kok ngobong menyan nggih, mengko sanu nganti kleru? Jare menyan ki panganane setan. menyan menika kangge menyatukan dhiri pribadi kita kaliyan penggayuh, kanggo meyakinkan nggih mas. Saged menyan menika sepisan kangge menyatukan, kangge penghantar dan untuk menyatukan diri pribadi, panyuwunan sekaligus pengharum ruangan, ben yakin, ben meneb pikirane nek ambune wangi, ambune seger nyenyuwun isa mulya rasane. Menyan iku, dados mangke kok nganggo menyan? Hla menyan menika isinipun menika. Kok jare menyan panganane setan, kui jane ora! Hla nek menyan panganane setan ya entek no wong bakul menyan ning pasar kae dipangani setan? Menyan ki mung kangge pengantar nggih? Pengantar panyuwunan, kangge meyakinke! Nur : nggih menika kala wau kirang ngeh babagan pitung tataran kala wau pak?menawi perangan badan sanesipun kados pundi pak? CLW 01: Menawi Sastra Jendra nggih niku ning disuceni namung niku, dadi saka wulu, dados menungsa isine rak ya kuwi tah mas? Apa kok sing disuceni mung iku, hla didalam diri manusia isinya Cuma itu, ya gur wulu, nggih kulit, terus daging, urat, darah, balung, sungsum. Hla perkara usus amperu, sapanunggalane iku sing nguwasani daging. 96
CLW 01: Ning panjenengan nganggone ritualane pra gur cukup langkah- langkahe mriku para gur nganggo kembang telon niku to mas? Nur : nggih pak, lajeng menawi rapal-rapalane, matram-matramipun kula kinten botensah kula andharaken? CLW 01: boten mas ingkang baken nggih secara simbolis, dados matramipun boten. Nur : menika nggih awrat saha rahasia nggih? CLW 01 : nggih janipun boten wong niku umpama pas ngruwat ya kanggo, dados umpama ngruwat ya kanggo, umpama dikekne sound ya sapa sing ngrukgokne namung mangke rak kakean nggih? Nur : dados mangke mbok bilih kula lampiraken matramipun saking sembah saking Gusti niku kados pundi pak? CLW 01 : Ooo..menawi niku saged mas! Kaping pisan menika manembah dhateng Gusti, kaping kalihipun nyucekaken marang Leluhur, kaping tiganipun menika nyuwun kepercayaan diri pribadi, dados niku mangke mangga jenengan tambahi mangga. Iku mau pra wus kathah mas, mangke mpun jenengan tambahi pra mpun kathah mas? Nur : Nggih pak, kula kinten nggih sampun cekap matur nuwun. 97
Catatan Lapangan Wawancara (CLW: 02) Hari/Tanggal : Senin Legi, 3 Maret 2014 Jam : 08. 43 WIB Tempat : Dalemipun bapak Wardoyo Narasumber : Bapak Wardoyo Nur : menawi wonten Sastra Jendra jamasan menika paedahipun kangge menapa pak? CLW 02 : Jamasan kanggone Sastra Jendra kuwi nek wong Jawa ya kramas, nek wong jawa kramase nganggo biasane sampo, terus nek wong islam ya wudu nganggo banyu,nek seka Sastra Jendra ya carane kramas sesuci ya nganggo geni kuwi ya nganggo peso nganggo geni kuwi. Ning jawabe tujuane padha ning Gusti Allah jane. Sikape ya wis ngono kuwi dadi posisi jamasan ki dienggo sesuci, nggo nyuceni diri pribadi, reresik. Resik budine resik pikire, resik nalare, ya wis nggo ngresiki pribadining masing- masing Nur : lajeng menawi saking segi sosial paedahipun jamasan menika kados pundi pak? CLW 01 : Segi sosiale banyu jamasan kuwi kena dinggo sanak sedulur sing lara isa kanggo tamba, nek ana masalah sing rereged isa nggo ngresiki, contone nek wong Jawa ngresiki pekarangan ngono kae, ning nek jamasan kui isa dienggo ngresiki nggon pekarangan kui disiramke ning pekarangan,disiramke ning ngarep lawang dienggo ngilangke sukerta, segi sosiale ya kui, ning okeh- okehe ya nggo tamba. Umpamane lara sing suwe ora mari- mari ngono kui sok karana banyu jamasan kui Gusti Allah marengke gek ya isa waras Nur : menawi saking segi tradhisi jawanipun kados pundi pak? CLW 02 : Tradhisi Jawane sing genah ya isine nggo ngelmu, nggo jaga dhiri, nggo nglatih kesabaran. Ya jane pie ya? Dalam arti kata wong Jawa ya untuk satu kekuatan ghaib dalam pribadine dadi ya nggo jaga keslametanning dhewe, ning ko Sastra Jendra kuwi kudu sabar contone umpama awake dhewe kui dinyek ngono ora perlu trus bertindak, ngko sekali awake dhewe kena masalah awake dijotos, sekali dua kali kita 98
masih sadar nanti tiga kali kita baru berbuat, perbuatan dari sastra jendra itu cara wong bales iku lebih parah dengan ilmu sastra jendra kui, yowis ngono kui sak pengertianku. Nur : gayutipun kalih kebudayaan menika wonten boten? CLW 02 : Ya nek gayute kaliyan kebudayaan ya nguri- uri lakuning jawa, wong jawa, dadi ya tinggalane wong- wong biyen, mbah- mabah mbiyen, jenengenguri- uri kabudayane jawa sing nggenah ya memetri ngelmu, memetri peninggalane mbah- mbah biyen sing butuhe dinggo kekuatan batin, dinggo njaga keslametan ya paling tidak ya jenenge nek dinggo ngawekani awake dhewe supaya tumindake luwih prayoga luwih apik kayane conto sing lumaku ana ing Sastra Jendra kuwi pangruwating diyu kan? Pangruwating diyu dadi kanggo kekuwatan apa wae isa. Segi budayane ya memang itu agemaning wong jawa sing kudu dilestarikan. Nur : nggih lajeng niku pak, kados pundi kok boten mlonyoh lidhahipun nalikanipun jamasan boten mlonyoh? CLW 02 : Ya nek ora mlonyoh kuwi karana nganggo lidhah berair kui, jadi kalo yang namanya jamasan atau kramas itu kan lidahnya berair umpama dikasih api itu ya tidak akan terjadi mlonyoh utawa mlenthung itu gak akan terjadi. Tapi kalo selain lidah itu mesti mlonyoh, yang kena bibir atau yang lain mesthi mlonyoh. Tapi kalo lidahnya ndhak mlonyoh, ya cuman kaya minum air panas, buntal itu kalo wong jawa ngandhakke buntal itu. Hanya kayak buntal gitu. Nur : nggih pak cekap matur nuwun 99
Catatan Lapangan Wawancara (CLW: 03) Hari/Tanggal : 27 Februari 2014 Jam : 02. 43 WIB Tempat : Dalemipun KRT Cipta Asmara Adinagoro Narasumber : mas Wiwik Bagus Marsiwi Nur : menawi wonten ritual jamasan menika toya ingkang kaginakaken menika dipunpendhet saking pundi mas? punapa saking setunggal sumber punapa saking pitung sumber punapa sanesipun? CLW 03 : Khasiate padha, boten ngangge pitung tempuran boten napa-napa, boten wonten maknane, penting banyu putih, resik, banyu tawa mpun sami mawon Nur : lajeng niku, sekaripun namung sekar telon punapa dos pundi mas? CLW 03 : niku sekar telon Nur : lha menika saking pundi mas? Sekaripun dipunpendhet saking tumabas napa saking pundi? CLW 03 : niku sekar telon, mbok menawi sekitar griya utawi sak kiwa tengene wonten nggih mendhet mriku, boten wonten nggih tumbas boten napa- napa. Nur : dados boten wonten punapa- punapa mas mendhet saking pekarangan punapa tumbas peken? CLW 03 : nggih boten napa-napa namung kangge wewangen. Nur : lajeng sakbibaripun jamasan menika rasane pripun mas? Napa wonten bekase boten? CLW 03 : Nek bekas boten enten, nggih rasane buntal niku... Nur : rasaning pikiran kaliyan rohani niku pripun napa wonten bedanipun napa boten? CLW 03 : nggih nek bar jamasan nika nggih katon jenenge wong reresik nggih niku, kados mbok menawi solat, nika teng pikiran nggih padhang niku nggih sami mawon, kados jamasan ning pikiran nggih padhang, ayem. 100
Nur : lajeng kala wau posisi saking wiwitan dumugi pungkasan pas posisi meditasi wonten asta ingkang setunggal mlumah saha wonten ingkang mengkurep niku dospundi? CLW 03 : Nek mlumah niku saged ngge panampi, hla ning gegem mengkurep niku ngge penguncen namungan..... Nur : nggih ingkang mlumah niku tengen nggih mas? Niku kok tengen boten sing kiwa niku pripun? CLW 03 : niku misale mendhet to mas? Mendhet ngangge napa niku?misale mantra nggih mas?maca mantra ngaten, hla tangan sing tengen ngge nyedhot kalih nggegem, hla mengke kan sing mriki (asta tengen) mpun icul malih, dilepas napase icul. Hla nika sing kiwa niki nggegem niki ngge panguncen, dadi mpun mlebet padhane mpun mlebet wonten kiwa namung ngaten niku Nur : nggih mas sampun matur nuwun 101
F fc " l WEDHARAN INF'ORMAN Ingkang napak asmani wonten ing ngandhap menika kula: Nama Pendidikan "ip7P'fr9"r^ro 9,, P Yuswa F - L { . Padamelan !' vavk I Peran Ing Panaliten : Wn VO r ry@N t: ' Ngandharaken bilih: Nama . NuP 4 f ,f Nlbo'oo NIM . / o J o $ J { / o A C . PB D / + SS Jurusan/Fakultas, Saestu sampun nglampahi wawanpangandikan minangka cara pados data kangge panaliten kanthi irah- irahan "Ritual Jamasan Wonten Ing Paguyuban Sastra Jendra Hayuningrat Pangruwating Diyu". wonogiri, .J..Y!.'... !. .? .t.L
WEDHARAN INFORMAN Ingkang napak asmani wonten ing ngandhap menika kula: Nama Pendidikan Yuswa Padamelan , L,J.@r , ,f ,t4 p. t7 /<- (rruaJ/7{ "?. Peran Ing Panaliten : / n rout' rT7 04 , Ngandharaken bilih: Nama Mur,- 4f ,f h) rbo db NIM . lo)o,t*2"/OGC Jurusan/Fakultas, P Bo / T gs saestu sampun nglampahi wawanpangandikan minangka cara pados data kangge panaliten kanthi irah- irahan "Ritual Jamasan wonten Ing paguyuban Sastra Jendra Hayuningrat Pangruwating Diyu". wonogiri, VLaU,..{.y.t.y.,..*... Ingkang Napak Asma
WEDHARAN INFORMAN Ingkang napak asmani wonten ing ngandhap menika kula: Nama Pendidikan Yuswa Padamelan , Wr rJ\K hatps \retgua I '9 I.'14 . o t l 'Po . gtoagls Peran Ing Panalite,' : gfdpc,V) Jo^ Wt{%A h\'-t^l' Ngandharaken bilih: Nama . LJur'- 4t ,{ k) 16o cdo NIM : /o2o rlqto6{* rurusan/Fakultas , PBD / {K S Saestu sampun nglampahi wawanpangandikan minangka cara pados data kangge panaliten kanthi irah- irahan "Ritual Jamasan wonten rng paguyuban Sastra Jendra Hayuningrat Pangruwating Diyu". Ingkang Napak Asma
KEMENTERIAN PENDIDIKAN DAN KT.BUUAYIVIN UNIVIRSITA$ NIODNI Y()fiIAIURTA TMUI,INBA NAil$NM Alamat: Karangmalang, Yogyakarta 55281 I bs. unv.ac.id / | (0274) 550843. 548287 Fax.(0714) 548207 FRIWFBS/3}OI 10 Jan 2011 N o m o r Lampiran H a l 22oe d / uN.3 4.L2 / Dr / XU / 20t3 L Berkas Froposal Permohonan lzin Penelitian 18 Desember 2013 Kepada Yth. Gubernur Daerah Istimewa Yogyakarta c,q. Kepala Bakesbanglinmas DIY Jl. Jenderal Sudirman No. 5 Yogyakarta 55231 Kami beritahukan dengan hormat bahwa mahasiswa kami dari Fakultas Bahasa dan Seni Universitas Negeri Yogyakarta bermaksud mengadakan Penelitian untuk memperoleh data guna menyusun Tugas Akhir Skripsi [TAS)/Tugas Akhir Karya Seni (TAKS)/Tugas Akhir Bukan Skripsi (TABS), dengan judul: RITUAL IAMASAN WONTEN ING PAGUYUBAN PENGHAYAT KEPERAYAAN TERHADAP TUHAN YANG MAHA ESA SASTMIENDRA HAYUNINGMT PANGRUI4.ATING DIYU Mahasiswa dimaksud adalah : Nama N I M Jurusan/ Program Studi Waktu Pelaksanaan Lokasi Penelitian N U R A F I F W I B O W O 1.020524L065 Pendidikan Bahasa Jawa Desember 20t3 - Februari 2014 Domas, Bulukerto, Wonogiri Untuk dapat terlaksananyamaksud tersebut, kami mohon izin dan bantuan seperlunya. Atas izin dan kerjasama Bapak/lbu, kami sampaikan terima kasih. ikan FBS, ,;d.\ ,''N! Utami, S.E. 04 L993L22 007
PEMERINTAH DAERAH DAERAH ISTIMEWA YOGYAKARTA BADAN KESATUAN BANGSA DAN PERLINDLTNGAN MASYARAKAT ( BADAN KESBANGLINMAS ) Jl. Jenderal Sudirrnan No 5 yogyak ulra - 55233 Telepon : (A27fi 551136, 551275,Fax $274) SS1137 YOGYAKARTA Yogyakarta, 19 Desember 2013 Nomor Perihal | 074 /2340 / Kesbans I 2013 : Rekomendasi lzin plnelitian Kepada Yth. : Gubernur Jawa Tengah Up. Kepala Badan Kesbangpol dan Linmas Provinsi Jawa Tensah Di SEMARANG Memperhatikan surat: Dari Nomor Tanggal Perihal Dekan Fakultas Bahasa dan Seni UNy 2209dl UN.34. t2 tDT tXII I 2A13 18 Desember 2013 Permohonan Izin Penelitian Setelah mernpelajari surat permohonan dan proposal yang diajukan, maka dapat diberikan surat rekomendasi tidak keberatan untuk melaksanakan penelitian dalam rangka penyusunan skripsi dengan judul proposal i & RTTUAL JAMASAN WONTEN ING PAGUYUBAN PENGHAYAT KEPIRCAYAAN TERHADAP TUHAN }ANG MAIIA ISA SASTRA JENDRA HA}'UNINGRAT PANGRTIWATING DIYU ", kepada: Nama NIM Prodi / Jurusan Fakultas Lokasi Waktu NIIR AFIF WiBOWO 10205241065 Pendidikan Bahasa Jawa Bahasa dan Seni LINY Domas, Bulukerto, Wonogiri, Jawa Tengah Desember 2013 s/d Febnrari 2014 sehubungan dengan maksud tersebut, diharapkan agar pihak yang terkait dapat memberikan bantuan / fasilitas yang dibutuhkan. Kepada yang bersangkutan diwajibkan : 1. Menghormati dan mentaati peraturan dantatatertib yang berlaku di wilayah riset i penelitian, 2- Tidak dibenarkan melakukan riset / penelitian yang tidak sesuai atau tidak ada kaitannya dengan judul riset i penelitian dirnaksud; 3. Melaporkan hasil riset / penelitian kepada Badan Kesbanglinmas DIy. Rekomendasi ljin Riset I Penelitian ini dinyatakan tidak berlaku, apabila temyata pemegang tidak rnentaati ketentuan tersebut di atas. Demikian untuk meniadikan maklum. Tembusan disampaikan Kepada yth : 1. Gubernur DIY (sebagai laporan); -e. Dekan Fakultas Bahasa dan Seni tINy, t Yang bersangkutan:
PEMERINTAH KABUPA'TEN WONOGIRI KANTOR KESATUAN BANGSA DAN POLITIK Jl. Femuda l/ 8 Wonogiri 8( OZig ) 325323 wohtoctRt 57612 _ SURAT REKOMENDASI Nomor :072 /48, TENTANG suRvEy/ RIsFr/ PENEUTIAN/ PENGABDIAN I,|ASYARAKAT Surat Kepala Badan Kesatuan Bangsa, Politik dan Perlindungan Masyarakat Provinsi Jawa Tengah Semarang tanggal 23 Desember 2013 Nomor: 07AP659120t3 perihal Permolronan Pada prinsipnya kamiTIDAK KEBEMTAN/DapaI menerima atas Ijin Penelitian di Kabupaten Wonogiri. Yang dilaksanakan oleh : Memperhatikan/menunjuk Ijin Penelitian. I 1. Nama 2. Kebangsaan 3. Alamat 4. Pekerjaan 5. Penanggung Jawab 6. Maksudfl-ujuan NURIAFIF WIBOWO. Indonesia. NgloSog, Rt 05, Rw : 08, Desa/Kel. Mojopuro, Kec. Jatiroto, Kab. Wonbgiri. Mahasis,wa. Dr. SUWARDI, M. Hum. Mengadakan kegiatan Penelitian dalam rangka penyusunan Tugas Akhir / Skipsi dengan judul " RITUAL JAhIASAN WONWMI(G PAGUYUUTI PETItrHAIYAT KEPERCAYAAN TERI]ADAP ruHAil YANG 'IIIHA ESA SASTRA JENDRA HAWNITYCRAT PANGRUWATITYT} DTYU ", Desa Donnas, Kec. Bulukeft<1, Kab. Wonogiri. 7. Lokasi KETENTUAN SEBAGAI BERIKUT : 1. Sebelum melakukan kegiatan terlebih dahulu melaporkan kepada Pejabat setempa(Lembaga s:wasta yang akan dijadikan obyek lokasi untuk mendapatkan petunjuk seperlunya. Pelaksanaan survey/Riset kestabilan pemerintah Untuk penelitian yang mendapat dukungan dana dari sponsor baik dari dalam negeri maupun luar negeri, agar dijelaskan pada sdat mengajukan perijinan. Tidak membahas masalah Politjk dan atau agama yang dapat menimbulkan terganggunya stabilitas keamanan dan ketertiban. Surat Rekomendasi dapat dicabut dan dinyatakan tjdak berlaku apabila pemegang Surat ini tidak nrentaati/mengindahkan peraturan yang bedaku atau obyek penelitian Rekomendasi menolak untuk menerirna Peneliti. Setelah survey/riset selesai, supaya menyerahkan hasilnya kepada Bupati Wonogiri Cq. Kepala Kantor Kesatuan Bangsa dan Pblitik. Surat Rekomendasi 1. Sebelum melakukan kegiatan terlebih dahulu melaporkan kepada Pejabat setempa(Lembaga s:wasta yang akan dijadikan obyek lokasi untuk mendapatkan petunjuk seperlunya. Pelaksanaan survey/Riset kestabilan pemerintah Untuk penelitian yang mendapat dukungan dana dari sponsor baik dari dalam negeri maupun luar negeri, agar dijelaskan pada sdat mengajukan perijinan. Tidak membahas masalah Politjk dan atau agama yang dapat menimbulkan terganggunya stabilitas keamanan dan ketertiban. Surat Rekomendasi dapat dicabut dan dinyatakan tjdak berlaku apabila pemegang Surat ini tidak nrentaati/mengindahkan peraturan yang bedaku atau obyek penelitian Rekomendasi menolak untuk menerirna Peneliti. Setelah survey/riset selesai, supaya menyerahkan hasilnya kepada Bupati Wonogiri Cq. Kepala Kantor Kesatuan Bangsa dan Pblitik. Surat Rekomendasi 2. 3. 4. 5. 6. 7. ini berlaku dan bnggal 3O D*mbr Demikian untuk menjadikan perhatian dan maklum. 2073 s/d 3O Marct 2014. Dikeluarkqq di Wonogiri, 30 Desember 2013. WONOGIRI ,TUAN BANGSA DAI{ Tembusan, Kepada Yth : 1. Bupati Wonogiri,Sebagai Laporan.' 2. Dekan Fak. Bahasa dan Seni IJNY. 3. Kasat Intelkam Polres Wonogiri. I 4. Kepala Kantor Utbang dan lptek (pb. Wonogiri. 5. Camat Bulukerto, lGb. Wonogiri. i Pembina NrP. 19640423 19g607 I 001. _
s@a!@sdwide:@.!r.z:tMrMs@ PEM ERI NTAI{ PROVINSI ffiADAN KESATUAN BANGSA POLITIK DAN PER!-INDUNGAN J[_. A. Y,qNN N. 160'IELP. (024) 8454990 FAX. (024\ 8414205,8313122 EMAIL : KESBANG@JATENGPROV.GO. JATII|A TENGAH MASYARAKAT I D SEMARANG - 50136 SURAT REKOMENDAS!-SURVEY 1 RISET N om or : 070 / 2659 12013 DASAR '. 1 . P er atur an M enteri Dal am Negeri Republ i k Indonesia. Nomor 6 4 Tahun 2011. Tanggal 20 Desem ber 2011. 2. Surat Edaran Gubernur Jawa Tengah. Nomor 070 | 265 | 2004. Tanggal 20 Februari2O04 t l i l . ME MB A CA : Surat dari Gubernur DIY Nomor 070 I 23401 Kesbanq | 2013 T a n g g a l 1 9 D e s e m b e r 2 0 1 3 . . ill Pada Prinsipnya kami TIDAK KEBERATAN / Dapat Menerima atas Pelaksanaan Survey / Riset di Kabupaten Wonogiri. IV Ya ng d il a ksa n ak an o le h 1 . N a m a : lr r UR AFIF W IBO WO. 2. K eb an g sa an : lndonesi a. 3. A l ama t : Karangmalang Yogyakarta. 4. Pekerjaan : M ahasis wa. 5 . P e n a n g g u n g J a w a b : D r . S u w a r d i , M . H u m . 6. Judul Penelitian : RITUAI JAMASAN WONTEN ING PAGUYUBAN PENGHAYAT KEPERCAYAAN TERHADAP TUHAN YANG MAHA ESA SASTRA JENDRA HAY U N I NGRA T PANG RUWAT|NG DIYU 7 L oka s i Kabupaten W onogir i. V. KETE NT UA N S E BAGAI BER IKUT : l. Sebelum melakukan kegiatan terlebrh dahulu melaporkan kepada Pejabat Setempat / Lembaga Swasta yang akan dijadikan obyek lokasi untuk rne nd ap a tka n p etun j u k seper lunya dengan menunjukkan Surat Pemberi tahuan ini. 2. Pelaksanaan sLrrvey / riset tidak disalah gunakan untuk tujuan tertentu yang dapat me n gga n ggu ke sta b il an pemer intahan. Untuk peneli tian yang mendapat dukungan dan a d ari sp on s or b ai k dar i dalam neger i maupun luar neger i, agar Cijelaskan pada saat mengajukan perijinan. Tidak membahas masalah Politik dan / atau agama yang dapat menimbulkan terganggunya stabilitas keamanan dan ketertiban.
3. Surat Rekomendasi dapat dicabut dan dinyatakan tidak berlaku apabila pemegang Surat Rekomendasi initidak mentaati / mengindahkan peraturan yang berlaku atau obyek penelitian menolak untuk menerima Peneliti. 4. Setelah survey / riset selesai, supaya menyerahkan hasilnya kepada Badan Kes ba n gpo l d an L in ma s P rovinsi Jawa Tengah. t/|. Surat Rekomendasi Penelitian / Riset ini berlaku dari . Desember 2013 s/d Februari2014. Vll. Demik i an h ara p men j ad i k an p er hatian dan m akl um. Semarang, 23 Desember 2013 An. GUBERNUR JAWA TENGAH KEPALA B L DAN LINMAS A TENGAH t"i a,,1"-r:i;-l3-!E6 f;!,i1,"4,4$ * 1 'l: Muda 21982031005
DEWAN PENGURUS PUSAT ( DPP ) PAGTIYTIBAN SASTRA JENDRA HAYUNNGRAT PANGRTIWATING DTYU relp. ( 021 ) 86601683 Sekretariat Iakarta 132140 : n. Selat Lombok Blok G4 "ij;fil;H ,,BXT;t\it SURAT KEPUTUSAN Nomor : 105 /SK - SJ/DPP/2010 Tentang SUSUNAN DEWAN PENGURUS PAGUYU BAN SASTRA JENDRA HAYU NING RAT PANG RUWATI NG DIYU RANTING KECAMATAN BUTUKERTO KABUPATEN WONOGIRI JAWA TENGAH MENIMBANG 1. Bahwa untuk lebih meningkatkan pelaksanaan tugas sehari-hari organisasi, PAGUYUBAN SASTRA JENDRA HAYUNINGRAT PANGRUWATING DIYU. memandang perlu mengadakan penataan serta pembenahan organisasi. 2. Bahwa untuk m€nunjang sasaran yang akan di capai, PAGUYUBAN SASTRA JENDRA HAYUNINGMT PANGRUWATING DIYU perlu segera menetapkan susunan Dewan Pengurus Ranting Kecamatan Bulukeito, Kabupaten Wonogiri. 3. Bahwa Susunan Dewan Pengurus Ranting Kecamatan Bulukerto. Kabupaten Wonogiri PAGUYUBAN SASTRA JENDM HAYUNINGMT PANGRUWATING DIYU periode tahun 2010 s/d Munas dan Musda dan ditetapkan dalam Surat Keputusan. MENGINGAT 1. Pancasila. 2. Undang- Undang Dasar 1945. 3. Undang - Undang No. 8 Tahun 1985 tentang Organisasi Kemasyarakatan serta aturan pelaksanaannya. 4. Peraturan Pemerintah No. 18 Tahun 1986 tentang Pelaksanaan Undang - Undang No.8 Tahun 1985. 5. Peraturan Menteri Dalam Negeri No. 5 Tahun 1986 tentang Tata Cara pemberitahuan kepada Pemerintah serta Papan Nama dan Lambang Orga nisasi Kemasyarakatan. 6. Peraturan Bersama Menteri Dalam Negeri dan Menteri Kebudayaan dan Pariwisata No:43 Tahun 2009 dan Nomor:41Tahun 2OO9, tentang pedoman Pelayanan Kepada Penghayat Kepercayaan Terhadap Tuhan Yang Maha Esa. 7. Anggaran Dasar dan Anggaran Rumah Tangga PAGUYUBAN SASTRAJENDRA HAYUNINGRAT PANGRUWATING DIYU.
DEWAN PENGURUS PUSAT ( DPP ) PAGTIYUBAN SASTRA JENDRA HAYUNINGRAT PANGRTIWATING DIY[] - rakarta 13440 relp. ( 021 ) 86601683 Sekretariat : rr. selat Lombok Blok G4 "ij;f?j;Hl ,,flff;;fnit MEMPERHATIKAN: 1. Keputusan Rapat DPP yang telah disetujui Sesepuh PAGUYUBAN SASTM JENDRA HAYUNINGRAT PANGRUWATING DIYU. MEMUTUSKAN MENETAPKAN : 1. susunan Dewan Pengurus Ranting Kecamatan Bulukerto. Kabupaten Wonogiri PAGUYUBAN SASTRA JENDRA HAYUNINGRAT PANGRUWATTNG D|YU untuk periode Tahun 2O7O s/d Musda dan Munas. 2. Susunan Dewan Pengurus Ranting Kecamatan Bulukerto. Kabupaten Wonogiri PAGUYUBAN SASTRA JENDRA HAYUNINGRAT PANGRUWATTNG DIYU adalah sebagaimana dan merupakan bagian yang tidak terpisahkan. tercantum dalam lampiran Surat Keputusan ini, 3. Apabila terdapat kekeliruan atau kesblahan dalam Surat Keputusan ini, maka akan dibetulkan dikemudian hari. Ditetapkan di : WONOGIRI Pada Tanggal : 5 Desember 2010 Paguyuban SASTRA JENDRA HAYUNINGRAT PANGRUWATING DIYU Tembusan: 1. Ketua I DPP Bidang Organisasi 2. Ketua DPC Khusus Surakarta 3. Arsip
DEWAN PENGURUS PUSAT ( DPP ) PAGTiYUBAN SASTRA JENDRA HAYTJNINGRAT sekretariat PANGRTIWATING DTYU - Jakarta 13,140 relp. ( 021 ) 86601683 : Jr. selat Lombok Blok G4 ";j;H;H X,,EHT;ilit SUSUNAN DEWAN PENGURUS RANTING KEC. BUTUKERTO. KABUPATEN WONOGIRI. JAWA TENGAH PAGUYUBAN SASTRA JENDRA HAYUNINGRAT PANGRUWATING DIYU Sekretariat: watuploso Rt 06/01.Desa Domas.Kecamatan Bulu Kerto.Kab:Wonogiri.Jaawa Tengah. Telp:085293818600 DEWAN PENGURUS KETUA WAKIL KETUA KRT.CIPTO ASMORO TARSO SEKRETARIS WAKIL SEKRETARIS MUJIARSO KASTURI BENDAHARA WAKIL BENDAHARA SRIGIATMO KASTO Sekretaris iendrat Ketua Umum ,,1'JiGlu.,^' UiJ., Ternbusan: 4. Ketua I DPP Bidang Organisasi 5. KetuaDFC(hususSurakarta 6. Arsip
Rp. 5000,- FORM 1 KEANGGOTAAN DAN WEJANGAN WILAYAH: No. : SJ 00431 Nama Lenskap , K RT C t PTO As M0 RO t4Dl NAGORo No.KTP/SlM Tempat Lahir Jenis Kelamin Alamat Telepon Afama 3 3.t2 | 8.o {o t'f 6o. ooo 3 w0No6tR.l LAKI - LAKI Dusuu NATupLoso Ker. Dontnr Kota. WOt\DGlRl o8s2g I t3ggoo I S L A M SFNTMAN C Daraue) ransgatLahir: 4 ApR tu t96o Gol.Darah Rr. OO 6 nw. OO I xec. BULUKFRTO * Kode Pos _ EL697 e-mail: statusPerkawinan: KAWIN Pekerjaan Formulir ini mohon diisi secara lengkap dan jelas,ditanda tangani dan disertaiPaspoto ukuran 3x4 cm (2 helai ) dan 1 fotocopy KTP Saya yang bertanda tangan dibawah ini,menyatakan keinginan untuk menjadi anggota dan mendapatkan wejangan serta bersedia membantu kegotong royongan sesama anggotaftadang, dalam hal ini memenuhi luran Wajib, Mengisi kas sukareta din membayar kebutuhan untuk melaksanakan wejangan. No. Anggota: . ....9e1 Diwejangtgl Dikota Dibawa Oleh Diwejang Oleh Nr430Ro ro-o L- l9E3 SURAK^RfA JAs/t4AN I KRT RUS PONO diisi oleh DP Pusat Serahkan formulir ini setelah diisi lengkap kepada Ketua DPC Wilayah atrau ke alamat Sekeretariat, untuk diproses menjadi anggota' jika telah memenuhi persyaratan anda akan mendapatkan Kartu Anggota bagi yang telah menerima Welangan. Dewan Pengurus Pusat PAGUYU BAN SASTRA J EN DRA HAYU NI NGRAT PANGRUWATI NG DIYU sekretariat Jl. Selat Lombok Blok G4 No. 8, Kav. TNIAL, Duren sawit - Jakarta 13/,40 Telp.(021 )86601683 Diproses oleh, a h t t ! t i : ' - . D i l q i T (- SEKJEND Ketua 1 DPP Tembusan: ] fetua Umum